Vojvodina među konkurentnim i održivim evropskim regionima | Udruženje turističkih novinara Vojvodine\nUz saglasnost i podršku Pokrajinske vlade, Turistička organizacija Vojvodine pristupila je Mreži evropskih održivih i konkurentnih regiona “NECSTouR”. Generalni godišnji sastanak NECSTouR-a održan je u Sevilji, 30.03.2017. godine, gde se na svečanoj ceremoniji prijema u mrežu, Vojvodina našla među održivim i konkurentnim evropskim regionima.\nNa svečanoj ceremoniji prijema novih članova direktorka Turističke organizacije Vojvodine, dr Nataša Pavlović, predstavila je Vojvodinu sa ova dva aspekta, naglasivši da su resursi kojima raspolaže Vojvodina pre svega netaknuta priroda (NP Fruška gora, zaštićena dobra, međunarodne reke Dunav i Tisa), ali i vojvođanska multikulturalnost, gostoljubivost i otvorenost duha. Kako navodi Nataša Pavlović, najvažniji parametar konkurentnosti u budućnosti je činjenica da je Novi Sad, proglašen za Evropsku prestonicu kulture 2021, kao i Evropsku prestonicu mladih 2019. godine, te da u okviru NECSTouR-a postoji veliki prostor za saradnju.\n“Pristupanje u mrežu omogućiće Vojvodini da u turističkom smislu ravnopravno utiče na kreiranje politika razvoja i promocije, ali istovremeno ćemo razmeniti evropska iskustva i dobiti unapređena znanja iz vaših razvijenih regiona. Iskustvo u izradi i realizaciji evropskih projekata, koje ima Turistička organizacija Vojvodine, biće unapređeno vašim iskustvom, te očekujemo snažnije uključivanje u realizaciju projekata iz EU fondova. Svakako, kao ravnopravni član, pružićemo svoj maksimum u promovisanju mreže NECSTouR i preneti iskustva i saznanje iz zemalja van EU.” rekla je direktorka Turističke organizacije Vojvodine, dr Nataša Pavlović.\nNext story Počela letnja sezona saobraćaja muzejskog voza “Nostalgija”, Mokra gora\nPrevious story Jedinstven pristup dijabetesu u “Merkuru” prepoznale najeminentnije svetske institucije\nby Grozdana Pašin · Published June 27, 2015 · Last modified March 6, 2017\nPoljski turoperateri hoće da uvrste Srbiju u svoje programe


Udruženje motociklista „No Limit Bikers“ iz Podgorice će u subotu, 21. decembra, u saradnji sa svim ostalim moto klubovima iz Crne Gore, nastaviti već tradicionalne društveno korisne akcije i organizovati događaj „Moto Djeda Mrazevi 2013“. CKB, u saradnji sa Udruženjem motociklista, kao prijatelj velike humanitarne akcije, pomaže uručivanje novogodišnjih paketića i druge vrste pomoći djeci iz Doma za nezbrinutu djecu „Mladost“ Bijela. Ideja Udruženja i velikog broja prijatelja akcije je da djecu obraduju najpotrebnijim poklonima, a osoblje Doma je potvrdilo da je djeci trenutno najpotrebnija obuća i odjeća.\n“Zahvaljujući dobrom odzivu, prikupili smo dovoljno sredstava da im obezbijedimo garderobu, pelene, peškire i ostala neophodna sredstva za rad. Pored navedenog, djeci ćemo uručiti novogodišnje paketiće, a svi motociklisti će biti obučeni u kostime „Djeda Mraza“, što će i ove godine predstavljati nesvakidašnji događaj i atrakciju.” – saopšteno je iz Udruženja “No Limit Bikers”.\nAkcija će biti ispraćena i medijski, a svi naši klijenti mogu i putem oficijelnog Twitter naloga CKB-a pratiti polazak motociklista iz Podgorice i uručivanje poklona djeci iz Domu za nezbrinutu djecu „Mladost“.


EU: Puč nije izgovor za kršenje ljudskih prava\nDramatična zbivanja u Turskoj se sa zabrinutošću prate u Briselu, odakle stižu upozorenja da je nedopustivo neuspjeli puč iskoristiti kao izgovor za narušavanje ljudskih prava. Sa druge strane, Unija nema namjeru da za sada dovodi u pitanje nedavno potpisani sporazum sa Turskom o rješavanju migrantske krize.\nZvaničnici EU ne kriju zabrinutost zbog prilika u Turskoj - ranije ove sedmice su, reagujući na moguće uvodjenje smrtne kaze u Turskoj, jasno poručili da zemlja sa smrtnom kaznom nema mjesto u Uniji, na šta dodaju:\n"Našim turskim prijateljima jasno dajemo do znanja - u potpunosti stojimo iza demokratskog, legalnih institucija, ali ne postoji izgovor pod kojim će reakcija na pokušaj puča umanjiti osnovne slobode i prava. A ono što vidimo, posebno kada je riječ o univerzitetima, medijima, sudstvu, je jednostavno neprihvatljivo”, poručila je visoka predstavnica EU, Federica Mogerini.\n"Iskreno, trenutno je sve manje mogućnosti da se predvidi situacija u Turskoj. Nakon sve ga što je uslijedlilo iza pokušaja puča, hiljada uhapšenih, otpuštenih sa radnih mjesta, akademici ne smiju da napuste zemlju i kada je riječ o vladavini zakona, situacja je pogoršana. Ne mogu predvijdjeti šta je sljedeće...Uklonjeno je oko 20 posto sudija što će sigurno imati uticaja na kvalitet sudskog sistema...suspendovano je više od 15 hiljada ljudi u sektoru obrazovanja...to je katastrofa", kaže evropski komesar za pregovore o proširenju, Johanes Han.\nMedjutim, Turska je , kada je riječ o migrantskoj krizi, u briselskim očima još uvjek ključni partner...\n"Kada je riječ o sporazumu o migrantima, možemo reći da on, za sada, funkcioniše. Ne vidim poseban rizik za sporazum, samo da bude talas izbjeglica iz same Turske", kaže Han.\n"Evropska komisija prati situaciju veoma pažljivo, u kontaktu smo sa turskim, kao i grčkim vlastima, Visokim komesarijatom UN za izbjeglice. Ovo je područje fdje ne želimo da improvizujemo ili ,donosimo jednostrane odluke- konsultujemo UN i Savjet Evrope i za sada se držimo ranije usvojene pozicije” izjavio je portparol Evropske komisije,Margaritis Šinas.\nU evropskim istitucijama bi željeli da vide što prije smirivanje prilika u Turskoj i puno funkcionisanje demokratskih i legalnih institucija ...do tada, svi dogovori sa Turskom važe i dalje - uključujući i bezvizni režim kojem će se Unija vratiti odmah nakon ljetne pauze...naravno, ukoliko do tada ne bude novih razloga da se ponovo preispitaju odnosi dvije strane.


Razlaz sa Briselom 1. juna, ako se ne raspišu izbori za EP | Srpskacafe\nRazlaz sa Briselom 1. juna, ako se ne raspišu izbori za EP\nPetak, 12.04.2019., 08:51 Petak, 12.04.2019., 08:51\nDogovor o izlasku Velike Britanije 31. oktobra podrazumijeva raspravu na samitu EU 21. juna, a London će morati da raskine odnose sa Briselom 1. juna, ukoliko ne raspiše izbore za Evropski parlament.\nBritanska premijerka Tereza Mej se ipak nada da će Velika Britanija uspjeti da izađe iz EU do 22. maja.\nFrancuski predsjednik Emanuel Makron je poručio da Ostrvljani pred sobom imaju sve tri opcije – izlazak bez dogovora, prihvatanje sporazuma ili, čak, o(p)stanak u EU. Mejova je, već popodne, imala sastanak s poslanicima Donjeg doma Britanskog parlamenta, sa zadatkom da “progura” isti tekst koji su, parlamentarci do sada već tri puta odbili. Koliko joj je misija teška, pokazuje i to da je ministar za Bregzit Stiv Barkli poručio da je protiv dugih rokova.\nizborivelika britanijabregzitEvropski parlament


Tanjug 29. jula 2018. 15:21\nBERLIN – Vladajuća nemačka demohrišćanska unija CDU/CSU pala je ispod granice od 30 odsto u ispitivanjima javnog mnjenja u toj zemlji, što je najniža vrednost u poslednjih 12 godina, objavio je danas nemački dnevnik „Bild am zontag“, prenosi Hina.\n„Da se danas održavaju izbori, za demohrišćansku uniju CDU/CSU kancelarke Angele Merkel glasalo bi 29 odsto birača što je najniža vrednost zabeležena u ispitivanjima javnog mnijenja od 2006. godine“, naveo je ovaj list pozivajući se na rezultate instituta Emnid.\n„Bild“ navodi da istovremeno stranka Zeleni, koju bi podržalo 14 odsto ispitanika, beleži najbolje rezultate u ovoj godini. Stranka Levica i Slobodna demokratska partija (FDP) osvojili bi 10, odnosno devet odsto glasova.\nSukob između Hrišćansko-demokratske unije (CDU) i Hrišćansko-socijalne unije (CSU) nastavljen je ovog vikenda najavom jednog dela unije tih sestrinskih stranaka da će osnovati „Uniju centra“ koja bi okupila liberalnije delove obe stranke i činila protivtežu desnom smeru koji sledi CSU na čelu sa ministrom unutrašnjih poslova Horstom Zehoferom.


Vesti, 10.05.2019, 11:30 AM\nDa li koristite aplikaciju Ever?\nPrijavljivanjem na nalog na vašem pametnom telefonu ili desktop računaru, dajete aplikaciji Ever pristup fotografijama sačuvanim u vašim porukama, emailovima, na Dropboxu, Instagramu i Facebooku.\nOsim što ćete moći da oslobodite prostor na svom uređaju, Ever vam daje još jedan dobar razlog za to:\n“Dobijate besplatan, neograničeni privatni backup svih vaših uspomena u životu, sa bilo kog mesta gde postoje.”\nZvuči dobro? Možda isuviše.\nIstraga NBC Newsa otkrila je da to što radi kompanija koja razvija aplikaciju Ever nije u potpunosti motivisano altruizmom. Zapravo, možda vam se ne bi dopalo ono što zaista rade sa vašim uspomenama.\nOno što nije očigledno na web sajtu ili u aplikaciji - osim na osnovu kratke napomene koja je dodata politici privatnosti nakon što je NBC News prošlog meseca kontaktirao kompaniju ovim povodom - je da se fotografije koje ljudi dele sa kompanijom koriste za obuku sistema za prepoznavanje lica kompanije, i da Ever zatim nudi na prodaju tu svoju tehnologiju privatnim kompanijama, policiji i vojsci.\nDrugim rečima, ono što je pokrenuto 2013. godine, kao još jedna aplikacija za skladištenje podataka u oblaku, pretvorilo se u mnogo unosniji biznis - Ever AI, a niko od miliona korisnika nije nikada obavešten od tome.\nIzgleda da je Ever pre dve i po godine odlučio da promeni svoju poslovnu strategiju i da iskoristi 13 milijardi slika koje su mu korisnici poverili za razvoj svog sistema za prepoznavanje lica. To je legitimno, tačnije, bilo bi da je kompanija obavestila svoje korisnike o tome i tako im dala priliku da odluče da li žele da učestvuju u tome ili ne.\nDag Alej, izvršni direktor kompanije Ever, rekao je NBC Newsu da Ever AI nikada ne deli fotografije ili bilo kakve identifikujuće informacije o svojim korisnicima sa kupcima njihove tehnologije prepoznavanja lica. Navodno, kompanija samo koristi milijarde fotografija svojih korisnika da bi obučila sistem kako da prepoznaje lica. Kada korisnici omoguće prepoznavanje lica na svojim fotografijama da bi grupisali slike na kojima su isti ljudi, Everova tehnologija prepoznavanja lica uči iz tih spajanja. To znanje se koristi za komercijalne proizvode kompanije koji nude tehnologiju prepoznavanja lica.\nNaravno, Ever nije jedina tehnološka kompanija koja gradi tehnologiju prepoznavanja lica - ali njeno korišćenje privatnih fotografija korisnika koji nisu dali svoj eksplicitni pristanak, niti su obavešteni o tome, je vrlo problematično jer su korisnici zapravo iskorišćeni da kompanija uveća svoju bazu podataka i poboljša svoje algoritme.\nKad god vam se nudi besplatan proizvod, zapitajte se kako kompanija planira da zaradi novac. Da li se nadaju da ćete u nekom trenutku nadograditi aplikaciju verzijom koja se plaća, ili će vas bombardovati reklamama, ili će iskoristiti vaše podatke na neki drugi način?


Pregovori o „Fijatu“ i narednih dana, ključna četiri zahteva radnika - 19.07.2017, Sputnik Srbija\nTrojni pregovori poslovodstva „Fijata“, predstavnika štrajkača i Vlade Srbije, sa premijerkom Anom Brnabić na čelu, za danas su završeni i nastaviće se sutra. 19.07.2017, Sputnik Srbija\n19:42 19.07.2017 (Osveženo: 22:06 19.07.2017)\nPredsednik Štrajkačkog odbora fabrike „Fijat“ Zoran Marković nije danas mogao detaljnije da govori o pregovorima, jer su, kako je rekao, u toku, ali je ocenio da su konstruktivni.\n„Zbog pregovora nismo u mogućnosti da dajemo izjave. Pozvao sam neke kolege da ne dajemo izjave, pošto se razgovori sa kompanijom nastavljaju sutra. Krenuli smo u pregovore na konstruktivan način, kako bismo našli rešenje za izlaz iz ove situacije“, rekao je Marković novinarima posle sastanka u Vladi Srbije.\nUpitan šta je najveći problem u pregovorima, Marković je odgovorio da nema problematičnih pitanja.\n„Sva pitanja biće rešena u pregovorima“, poručio je Marković.\nPremijerka je ranije danas predložila, s obzirom da ima dosta tema o kojima mora da se razgovara, kontinuitet u razgovorima u toku današnjeg i narednih dana kako bi se pronašlo najbolje rešenje za sve.\nKako se navodi u saopštenju iz kabineta predsednice Vlade, Brnabićeva se, otvarajući pregovore, zahvalila radnicima na odluci da prekinu štrajk i nastave proizvodnju, kao i rukovodstvu kompanije na otvorenoj komunikaciji u prethodnom periodu.\nPosebna Komisija za analizu procesa rada u „Fijatu“\nPredstavnici kompanije FKA Kragujevac izrazili su spremnost organizovanja posebne Komisije, u kojoj će učestvovati i predstavnik štrajkačkog odbora, a koja će imati za cilj da se izvrši analiza svih procesa rada u toj kompaniji radi eventualne optimizacije poslovanja i ispravljanja svih mogućih nedostataka.\nTo je rečeno u saopštenju nakon sastanka u Vladi Srbije.\nKako je rečeno bilo je reči o četiri zahteva koje je štrajkački odbor postavio pred rukovodstvo te kompanije, a pregovori će se nastaviti i u narednim danima, kada će se o svakoj tački posebno razgovarati.\nPodseća se da se radi o analizi procesa i eventualnoj optimizaciji rada, obezbeđivanju noćnog prevoza za radnike koji ostaju prekovremeno, kao i mogućnostima za povećanje plate i isplate bonusa efikasnosti.


Nemački za firme - Škola jezika i prevodilačka agencija ABC\nLjudski resursi su najvažniji kapital koji jedna kompanija poseduje. Stoga se nameće zaključak da je, za uspešno poslovanje, neophodno stalno ulaganje u ljude. Veštine komunikacije i poznavanje stranih jezika su veoma bitni za sklapanje novih poslova.\nPrisustvo stranih kompanija u Kragujevcu i otvaranje naše privrede ka svetu čine da učenje stranih jezika bude prvo na listi potrebnih poslovnih veština u kompaniji koja želi da posluje i bude uspešna na otvorenom tržištu.ABC je ostvario uspešnu saradnju sa brojnim domaćim i inostranim kompanijama. Na osnovu dosadašnjeg iskustva pripremili smo ponudu specijalnih kurseva za kompanije.


Vesti online / Vesti / Srbija / Ko je palio srpske zastave u BiH?\nSputniknews, Vestionline A\nKo je palio srpske zastave u BiH?\nMinistarstvo spoljnih poslova Srbije uručilo je u petak protestnu notu ambasadoru Bosne i Hercegovine u Beogradu Lazaru Mirkiću kojom je izražen energičan protest zbog video-snimka na kojem dve neidentifikovane, naoružane osobe pale dve državne zastave Srbije.\nOvako su palili srpsku zastavu\nKako je saopšteno iz Ministarstva spoljnih poslova snimak je dostupan na internet portalu Jutjub.\nNeidentifikovane i naoružane osobe koje spaljuju srpske zastave su, kako se vidi na snimku, okružene nekadašnjom zastavom Bosne i Hercegovine, koja je bila u zvaničnoj upotrebi do 1998. godine i zastavom Kraljevine Saudijske Arabije.\nOni su dve državne zastave Srbije spalili uz pucanje iz vatrenog oružja i pevanje pesama izrazitog nacionalnog i islamskog, verskog naboja.\n"Bosna da ispita paljenje zastave, ili ćemo mi"\n"Uz ukazivanje da se radi o krajnje neprihvatljivom postupku usmerenom prema jednom od najvažnijih državnih simbola Republike Srbije, Ministarstvo spoljnih poslova Republike Srbije očekuje da nadležni organi Bosne i Hercegovine sprovedu hitnu istragu radi otkrivanja počinilaca tog neprimerenog čina i njihovog kažnjavanja u skladu sa zakonom", piše u protestnoj noti.\nMinistarstvo spoljnih poslova Srbije, takođe, iskazuje poseban interes da se o toku navedene istrage blagovremeno obaveštavaju nadležni organi Srbije.\nSRBIJA Srbija uputila protestnu notu BiH (zbog napada na Vučića)


Erdogan: Macronu je potreban "mentalni tretman" – Visokoin.com\nTurski predsjednik Recep Tayyip Erdogan rekao je da je predsjedniku Francuske Emmanuelu Macronu potreban “mentalni tretman” zbog stava prema muslimanima i islamu.\nRanije ovog mjeseca, Macron se obavezao da će se boriti protiv “islamističkog separatizma”, za koji je rekao da prijeti da prevlada u nekim muslimanskim zajednicama širom Francuske, što je izazvalo oštru osudu Erdogana.\n“Šta je problem ove osobe, koja se zove Macron, sa muslimanima i islamom? Macronu je potrebno liječenje na mentalnom nivou”, ocijenio je Erdogan u govoru pred pristalicama u centralnom turskom gradu Kajseriju.\nOn je naveo da ne zna šta bi drugo mogao da kaže za “šefa države koji ne razumije slobodu vjerovanja i koji se na taj način ponaša prema milionima ljudi koji žive u njegovoj zemlji, a druge su vjere”.


BiH predstavljena na turističkom sajmu ATM u Dubaiju - Privredna štampa\nBiH predstavljena na turističkom sajmu ATM u Dubaiju\nDanas se završava poslovni turistički sajam Arabian Travel Market (ATM) u Dubaiju na kojem je predstavljanje Bosne i Hercegovine na štandu kompanije Labbaik izazvalo veliku pažnju profesionalaca u turizmu od kojih je većina ocijenila da BiH postaje najatraktivnija destinacija u Evropi.\nATM je vodeći globalni turistički događaj na Srednjem Istoku i održan je u World Trade Centru po 24. put, a posjetilo ga je više od 400.000 predstavnika turističkih agencija i tour operatera iz cijelog svijeta.\nOsnivači Labbaik kompanije u BiH, Mohamed Gamal Mostafa i dr. Ibrahim Bin Abdallah Al Ansari koji su ujedno i suvlasnici najpoznatijeg tour operatera u Kataru – Labbaik Group, prvi put su posjetili Bosnu i Hercegovinu prije tri godine i nisu krili lično oduševljenje ovom zemljom.\n-Nevjerovatna priroda, voda koju možete piti direktno iz izvora, organsko voće koje ima potpuno drugačiji okus od našeg, učinili su da se osjetim posebno, sretno. Ja sam zaista sretan u ovoj zemlji – rekao je Mohamed Gamal Mostafa, suosnivač i direktor Labbaik Bosnia, dodajući da je bio iznenađen zbog komplikovanih administrativnih procedura kod otvaranja kompanije budući da je u Kataru moguće sve završiti za tri dana.\nCilj Labbaik kompanije je promocija Bosne i Hercegovine u zemljama Zaljeva gdje je posljednjih godina primjetno povećanje interesovanja za ovu turističku destinaciju. Uspješno poslovanje i iskustvo u matičnoj zemlji žele prenijeti u BiH.\nIdeju kreiranja turističke ponude uvidjeli su u područjima koja nisu toliko promovirana i poznata, poput Parka prirode Tajan, gdje su snimili promotivni video i fotografije za predstavljanje BiH na ATM sajmu.\nOvakvom promocijom BiH u Dubaiju bila je oduševljena i ministrica turizma i okoliša FBiH Edita Đapo koja je u ugodnom razgovoru sa Mohamedom Mostafom na štandu Labbaik kompanije izrazila podršku uz komentar da su turističke mogućnosti BiH dostojno predstavljene na ATM sajmu.\nArabian Travel MarketATMBiHDubaijiKatarLabbaik Groupsajamsajam turizmaturizam\nAlkaloid: Uspješno poslovanje u prvoj polovini ove godine\nAlkaloid AD Skopje ostvario je pozitivne finansijske rezultate u periodu januar – juni 2017., pokazuje nerevidirana pojedinačna i nerevidirana konsolidovana…\nPomoćnik načelnika Općine Novi Grad Sarajevo za privredu i lokalni ekonomski razvoj Džemaludin Kahrović potpisao je ugovore za sufinansiranje troškova…


Bojić osudio upad policije u BN televizij | Republika Srpska\nNaslovna Vijesti Bojić osudio upad policije u BN televizij\nBojić osudio upad policije u BN televizij\nPotpredsjednik Srpske demokratske stranke (SDS) Borislav Bojić rekao je da jučerašnji upad naoružanih pripadnika policije u prostorije BN televizije u Bijeljini u ranim jutarnjim časovima, kada službenici ove kuće još nisu bili na poslu – zaslužuje svaku osudu.\n“To je čin koji zaslužuje svaku osudu, a ako je bilo potrebe za određenom vrstom kontrole, niko ne spori pravo da dođu nadležna lica za takav posao i da im se na uvid stavi sva potrebna dokumentacija i da se taj posao obavi u skladu sa zakonom“, rekao je Bojić na konferenciji za novinare.\nTelevizija BN prekinula je juče emitovanje programa nakon što su po nalogu Okružnog tužilaštva u Bijeljini policajci i inspektori Centra javne bezbjednosti počeli pretres objekta u Bijeljini. U saopštenju policije je kao razlog za akciju navedena sumnja na utaju poreza.\nPotpredsjednik SDS-a optužio je istomišljenike vlasti za vandalizam u Bileći, gdje je spaljen bilbord Dragana Babića, zajedničkog kandidata za načelnika opštine SDS-a, PDP-a i SRS-a.\n“To je neviđena vrsta pritisaka, ali to pokazuje i pravo lice vladajućeg SNSD-a, dok predsjednik Narodne skupštine RS i visoki funkcioner te stranke, izjavljuje da bi Bileća, ukoliko za načelnika bude izabran zajednički kandidat SDS-a, PDP-a i SRS-a, mogla doći u izolaciju“, poručio je Bojić.\nVanredni izbori za načelnika opštine Bileća biće održani 24. januara. Građani će birati između Blaže Vujovića iz SNSD-a, kojeg podržavaju DNS, Penzionerska stranka, Socijalistička partija i SRS „Dr Vojislav Šešelj“ i Dragana Babića iz SRS RS kojeg podržavaju SDS, PDP i Nova socijalistička partija.\nOsvrćući se na poskupljenja električne energije i nafte krajem prošle i početkom ove godine, te „opterećenost Srpske kreditima, velikim investicijama i dugovima“, Bojić je izrazio bojazan da će već u aprilu morati da dođe do novih poskupljenja kako bi se obezbijedilo punjenje budžeta i fondova.\nPrema njegovim riječima, da bi vlast i institucije mogle da funkcionišu, te da se provedu reforme i obezbijedi napredak i izlazak iz krize, moraće da se pokrene odlučna borba sa kriminalom i korupcijom.


LSV | Najveći problem lokalnih finansija je centralizacija\nNovi Sad, 19. maj 2019 - Liga socijaldemokrata Vojvodine smatra da je od izuzetnog značaja što naša zemlja učestvuje u projektu reforme lokalnih finansija, koji je 2016. godine pokrenuo švajcarski sekretarijat za ekonomske poslove.\nOvaj projekat je od velikog značaja za unapređenje kapaciteta finansija lokalnih samouprava. Bez uspostavljanja kvalitetnog sistema javnih finansija, Srbija se ne može nadati približavanju Evropskoj uniji.\nIpak, valja naglasiti da je, sem dobre volje Švajcarske, potrebno i da država Srbija učini brojne korake u poboljšanju stanja u kojem se nalaze javne finansije lokalnih samouprava.\nNažalost, umesto da Srbija napreduje u ovoj oblasti, iz godine u godinu je sve gore. Posle izmena Zakona o finansiranju lokalne samouprave 2015. godine, došlo je do dodatnog smanjenja učešća lokalnih samouprava u ukupnim javnim finansijama naše zemlje. Procene su da je to učešće sada niže od 10%, dok je taj iznos u zemljama Evropske unije uglavnom između 30 i 40 procenata.\nOvi podaci jasno ukazuju na strogu centralizaciju države, u kojoj su sve finansijske poluge u rukama centralnih vlasti.\nGradovi i opštine su postali siromašni prosjaci koji Beograd mole za svaki dinar. Bez sistemskih izmena i finansijske decentralizacije, nemoguće je očekivati normalno funkcionisanje lokalnih samouprava, a tu ne mogu pomoći ni švajcarske institucije.\nGlavne korake moramo učiniti sami!


Fudbalski klub Igalo obilježio 90 godina postojanja: Budućnost će obilježiti izgradnja novog stadiona\nsrijeda, 18 decembar 2019 12:33\nSvečanom akademijom u Dvorani Park Fudbalski klub Igalo obilježio je 90 godina postojanja. Programom je oživljeno sjećanje na dugu istoriju kluba koji je začetnik fudbalske tradicije u Igalu, uručene su plakete i zahvalnice zaslužnim kolektivima i pojedincima, najavljen veliki projekat za budućnost – izgradnja fudbalskog stadiona u Igalu.\nPored sportista, sportskih radnika, uprave, prijatelja i sponzora kluba, svečanosti su prisustvovali predsjednik Opštine Herceg Novi Stevan Katić sa saradnicima, predsjednik Fudbalskog saveza Crne Gore Dejan Savićević i generalni sekretar Fudbalskog saveza Momir Đurđevac, kao i Milan Raičković, generalni sekretar Udruženja klubova Fudbalskog saveza Crne Gore – Jug.\n„Opština Herceg Novi sa ponosom ističe da je osnivač Fudbalskog kluba Igalo, kolektiva koji i danas, 90 godina kasnije, značajno doprinosi njegovanju sportskog duha u gradu olimpijaca. Fudbalski klub Igalo je godinama dom za mnoge mlade Novljane. Na terenu Solila stotine mladića naučile su, ne samo kako kontrolisati loptu i nadmudriti protivnika, već i kako poštovati rivale, šta je fer plej i zašto je važno da budeš čestit i plemenit. Sva ljubav Herceg Novog i ove regije prema fudbalu slivala se na stadion uz ušće Sutorine“, kazao je predsjednik Opštine Stevan Katić.\nIstakavši da je Fudbalski klub Igalo sinonim za fudbal u Herceg Novom, te da je svojim djelovanjem doprinio i razvoju sportskog turizma, Katić je poručio da će Opština nastaviti da podržava rad ovog sportskog kolektiva.\n„U klubu imamo mladu upravu namjerenu da radi na unapređenju uslova, afirmaciji sportista, da obezbijedi finansijsku stabilnost i vitalnost. Želimo da Igalo bude kolektiv koji je u svakom smislu dostojan svoje tradicije, da ostvarimo viziju i 2029. godine vijek postojanja našeg fudbalskog kluba slavimo na novom stadionu, izgrađenom po svim evropskim standardima“, zaključio je predsjednik Opštine i zahvalio se se svima koji su od 1929. godine do danas svoje znanje, umijeće i ljubav ugradili u razvoj Fudbalskog kluba Igalo.\nPredsjednik Fudbalskog saveza Crne Gore Dejan Savićević je prilikom preuzimanja plakete za izuzetan doprinos i podršku u razvoju Fudbalskog kluba Igalo čestitao važan jubilej i poručio da se nada povratku kluba u više rangove takmičenja.\n„Nadam da će se već sledeće godine Igalo vratiti tamo gdje mu je mjesto, a zašto ne i da u nekom narednom periodu bude prvoligaš, jer su određeni klubovi pokazali da i sa manjim resursima i kapacitetima mogu da budu prvoligaši. Ono što me najviše raduje je što sam pred ovu akademiju dobio informaciju da postoji inicijativa Opštine i kluba za pravljenje stadiona i pratećih pomoćnih terena. Sa ovog mjesta želim da kažem da će Fudbalski savez dati punu podršku za realizaciju toga projekta jer za svaki sport, a naročito fudbal, najvažnija je infrastruktura“, kazao je Savićević.\nPlaketu zahvalnosti je predsjednik kluba Dejan Kulinović uručio i Opštini Herceg Novi, Udruženju klubova Fudbalskog saveza Crne Gore – Jug i nekadašnjem igraču, a sada sponzoru kluba Stefanu Vukićeviću.\nPredstavljeno idejno rješenje novog stadiona u Igalu\n„Fudbalska budućnost Igala nastaviće se na fudbalskom kompleksu od oko 70.000 kvadrata u Igalu“, najavio je tokom svog obraćanja Stefan Vukićević.\nOn je predstavio urađeno idejno rješenje, prema kojem će glavni stadion imati kapacitet od 2.200 sjedećih mjesta i ispunjavaće UEFA 2 kategoriju standarda, što znači da će biti dovoljan za odigravanje utakmica pretkvalifikacija Lige šampiona, prvog i drugog kola kvalifikacija Lige Evrope, kao i zvaničnih utakmica reprezentacije mlađih kategorija.\nU sklopu kompleksa planirana su tri pomoćna terena, kao i jedan teren manjih dimenzija za najlmađe kategorije, a na južnoj strani planirane su smještajne jedinice za igrače i ostalo osoblje.\n„Nije potrebno posebno predstavljati benefite koje će Fudbalski klub Igalo zajedno sa gradom i državom imati kada se ovaj projekat ostvari, a upravo zdravom saradnjom Opštine Herceg Novi, države Crne Gore i Fudbalskog Saveza Crne Gore ovaj projekat je i više nego izvodljiv. Klub Igalo postaće regionalni fudbalski centar, rasadnik talenata sa stabilnim finansijama, dok će turizam u našem gradu poprimiti novu dimenziju“, poručio je Vukićević, nakon čega su prisutni imali priliku da pogledaju 3D prezentaciju idejnog rješenja stadiona.\nKulinović: Klub koji je fudbalom ujedinio mještane\nO Igalu nekad i sad, o šarmu prohujalih vremena, akterima događaja koji su obilježili rad, o naslijeđu kluba sa Solila govorio je predsjednik Fudbalskog kluba Igalo Dejan Kulinović.\nOn je izrazio zadovoljstvo što devetu deceniju Fudbalski klub Igalo obilježava u društvu fudbalera koji su stvarali istoriju kluba, sa gostima iz drugih sportskih kolektiva Herceg Novog i šire.\n„Fudbalski klub Igalo je bio magnet koji je privukao i ujedinio oko fudbalske igre većinu stanovnika Igala, kasnije i Herceg Novog, premošćavajući sve razlike“, kazao je Kulinović.\nPodsjetio je na početke fudbala u Igalu, kada su se mladići okupljali oko fudbalske lopte radi zabave i razbribrige. Kako je kazao, uprava nastoji da otrgne od zaborava priču o istoriji kluba, pa su izdate knjige čiji su autori pokojni Boris Dabović i Nedeljko Kočetanović. Iako postoji problem zbog nedostatka dokumentacije, ove monografije, ali i one koje će u budućnosti biti izdate, predstavljaju dostojno svjedočanstvo o tradiciji Fudbalskog kluba Igalo.\nKulinović je podsjetio na značajne ličnosti i događaje, rezultate kluba, gostovanja i turnire, među kojima se izdvaja Turnir Mimoze. Ističući vaspitnu ulogu, rekao je da je za 90 godina kroz klub na Solilima prošla armija od oko dvije do tri hiljade mladih.\n„Može se izvući zaključak da je fudbal u Igalu imao velikih uspjeha i popriličnih padova, ali je vrlo snažno obilježio svoje trajanje i danas je bez obzira na takmičarski rang nezaobilazni dio istorije bokeljskog i crnogorskog fudbala“, poručio je Kulinović.\nKao zaključak, pročitao je riječi lične zahvalnosti nekadašnjih i sadašnjih članova Fudbalskom klubu Igalo: „Hvala ti za sve lijepe i sretne trenutke. Hvala ti za neprospavane noći jer je to ono što čini jedan klub velikim. Želimo ti da stoti rođendan dočekaš u najvećem sjaju i obvećavamo da ćemo se potruditi da tako i bude. Nadamo se da ćeš i dalje ostati, uz ostale sportske klubove u gradu, zvijezda vodilja našoj omladini, u nikad težim vremenima za odrastanje. Vama koji u budućnosti budete nosili boje ovog kluba želimo da poručimo da budete svjesni čiji grb nosite i bez obzira na rezultate mislim da je jedina želja ovog devedesetogodišnjaka da postanete časni i plemeniti ljudi“.\nAkademija je započela minutom ćutanja u znak poštovanja svim preminulim igračima i članovima kolektiva koji su dali su važan doprinos radu Fudbalskog kluba Igalo.\nPrikazan je kratak dokumentarni film o 90 godina postojanja kluba, urađen u produkciji Radio televizije Herceg Novi, a koji potpisuje novinar Dejan Bijelić.\nUručene su i zahvalnice sponzorima bez čije podrške ne bi bili mogući kvalitetan rad i unapređenje djelovanja kluba: Turistička organizacija Herceg Novi, Vodovod i kanalizacija Herceg Novi, Fakultet za menadžment Herceg Novi, hoteli Olimpija, Lighthouse i Capri, kladionice Lob i Premier, turistička agencija Trend Travel, Art Print, Rent-a-car Ella, Mil-Mont, Okov, diskont pića Koala, Kineska robna kuća, Šeki Nautilus, Al Posto Giusto, restoran Castel Nikšić, restoran Castel Herceg Novi, konoba Feral, Caffe Park Igalo, Beach Bar Peoples, Bristol Igalo i Bife Beograd.\nČestitku uputio i Dragan Džajić\nIznenađenje koje je uprava pripremila za učesnike akademije bila je video čestitka čuvenog jugoslovenskog fudbalera Dragana Džajića:„Želim da čestitam Fudbalskom klubu Igalo 90 godina od osnivanja. Želim im u narednom periodu dobre rezultate, a u dogledno vrijeme da budu članovi u nekom višem rangu. Jako volim taj kraj, često samo dolazio i sa Crvenom Zvezdom, i nadam se da će moj sledeći dolazak u Igalo i Herceg Novi biti obilježen i uspjesima Igala, da će Igalo postati član u prvom redu Druge lige, a kasnije mu želim da napreduje i postane stalni član Prve crnogorske lige“.


Vesti online / Sport / Fudbal / Inter bi da vrati Mihu, ali postoje dva preduslova\nMiha ponovo na San Siru?\nIstina vodio je Miha Milan, ali želja mu je uvek bila da se vrati među “neroazure” što bi i moglo da mu se ispuni već ovog leta, ali pod dva uslova.\nNaime, kako prenosi italijanski Skaj čelnici kluba iz Milana već su razgovarali sa srpskim stručnjakom, ali mu je predočeno da je druga opcija iza Lućana Spaletija.\nTakođe, Mihajlovića veže ugovor sa Torinom pošto se prošlog leta obavezao na dvogodišnju saradnju sa “granatom”, ali poznato je da u klubu već postoji pohbuna igrača protiv njega pa bi sporazumni raskid ugovora rukovodstvu kluba verovatno legao kao “kec na deset”.\n* VIDEO: Kad Miha pobesni...\n* Igrači teraju Mihu iz Torina\nMihajlović je i trenersku karijeru počeo u Interu pošto je bio pomoćnik Robertu Manćiniju od 2006. do 2008 godine, sa kojim je u igračkim danima nastupao zajedno u Sampdoriji i Laciju.


Izvor: B92, 26.Feb.2021, 20:48\nPrinc Saudijske Arabije Mohamed bin Salman odobrio je ubistvo novinara Vašington posta Džamala Kašogija.\nTo se navodi u objavljenim dokumenata koje su američkom Kongresu dostavile tamošnje informativne agencije.\nIzveštaj je potvrdio ono na šta se dugo sumnjalo, da je 35-godišnji budući kralj imao ličnu ulogu u nasilnom i smišljenom ubistvu jednog od njegovih najistaknutijih kritičara, kolumniste i bivšeg saudijskog insajdera koji je živeo u emigraciji >> Pročitaj celu vest na sajtu B92 << u SAD.\nOčekivalo se da će objavljivanje procene u petak biti praćeno daljim akcijama Bajdenove administracije, koje bi trebalo da otkrije Stejt department.\nOvu informaciju je objavila Kancelarija direktora nacionalne obaveštajne službe i ona se u velikoj meri oslanjala na informacije prikupljene od CIA,\nU dokumentu se navodi da su agencije ocenile da je „prestolonaslednik Saudijske Arabije Mohammed bin Salman odobrio operaciju u Istanbulu u Turskoj za hvatanje ili ubijanje novinara Džamala Kašogija“.\nPodsetimo, Džamal Kašogi, novinar i kritičar vlade Saudijske Arabije, 2. oktobra 2018. je ubijen u saudijskom konzulatu u Istanbulu.


Nedjelja, 28 Januar 2018 15:00\nDirektor Olimpijskog centra "Jahorina" Dejan Ljevnaić rekao je novinarima da je od početka zimske 2017/18 zimske sezone na Jahorini boravilo 70.000 skijaša i turista.\nLjevnaić je istakao da su u decembru imali tri puta više skijaša i 15 puta veće prihode, a da su u januaru premašili broj skijaša i da su rezultati rekordni.\nPrema njegovim riječima, kapaciteti hotela "Bistrica" su popunjeni do 18. marta i da je Jahorina rasprodata kao turistička destinacija.\nPrema njegovim riječima, turisti i skijaši su zadovoljni stazama na Jahorini i šire pozitivnu priču o ovoj planini.\nViše iz kategorije: « Holanđani zainteresovani za turističke destinacije u Srpskoj Tokom vikenda na Jahorinu posjetilo 10.000 turista »


Vesti Archives - Страница 22 од 28 - Atlantski Savet Srbije\nUoči istorijskog referenduma, u Makedoniji sve više rastu napetost i politička tenzija. Sa Zapada se sve češće čuju optužbe na račun Rusije da se meša u konačan ishod izjašnjavanja, a neizvesno je i da li će 30. septembra izaći dovoljan broj građana na glasačka mesta, ili će pobediti politička opcija ...\n25 septembra, 2018\tVesti\nZamenica generalnog sekretara „NATO”-a Rouz Gotemeler boravila je krajem prošle nedelje u zvaničnoj poseti Tbilisiju gde je razgovarala sa predsednikom te države, premijerom, i ministrom odbrane. Između tih susreta stigla je i da održi predavanje studentima Državnog univerziteta u Tbilisiju. Gotemeler je održala i konferenciju za štampu sa gruzijskim ministrom ...\n21 septembra, 2018\tVesti\nZajednički i sa Istokom i sa Zapadom. Republika Srbija je vojno neutralna, ali je opredeljena da nastavi da vodi balansiranu vojnu politiku, i da i dalje sarađuje sa partnerima i na Istoku i na Zapadu. Najviše državno i vojno rukovodstvo Srbije smatraju da je to prava mera saradnje sa svima ...\n14 septembra, 2018\tVesti\nKako se osećaju Srbi na Kosovu kada srpski tabloidi objavljuju tekstove iz „navodno” dobro obaveštenih izvora u kojima se najavljuju novi sukobi i krvoprolića u toj pokrajini znaju samo oni. Međutim, ovih dana se desilo nešto još strašnije: Gotovo svi srpski dnevni listovi, tv-stanice, i internet-portali preneli su potuno lažnu ...\nTurski vojnici ponovo na Kosovu!\nPosle mnogo godina turski vojnici su se vratili na Kosovo. Od marta ove godine, kada je počela nova smena pripadnika „KFOR”-ove Multinacionalne borbene grupe „Istok” čiji pripadnici se nalaze u bazi „Bondstil”, među njima je i jedna jedinica sastavljena od 80 turskih specijalaca kojom komanduje kapetan Mehmet Onat. Kako je ...\n12 septembra, 2018\tVesti\nPovodom 17-godišnjice od napada na Njujork kada su putnički avioni koje su vozili islamski teroristi srušili dve zgrade Svetskog trgovinskog centra ( „Kule bliznakinje”) NATO je objavio spot u kome se ukazuje na to zbog čega je 11.septembar 2001. izuzetno važan u istoriji te organizacije. Dvadeset četiri časa posle napada ...\nGeneralni sekretar NATO u poseti Vašingtonu\n11 septembra, 2018\tVesti\nGeneralni sekretar NATO-a Jens Stoltenberg boraviće od 12-14. septembra u zvaničnoj poseti Vašingtonu. Tamo će razgovarati sa članovima Kongresa i najvišim zvaničnicima Vlade Sjedinjenih Američkih Država, a poslednjeg dana posete u američkoj prestonici održaće i predavanje na uglednoj „Heritedž” fondaciji. Tamo će održati govor pod nazivom „Vrednost NATO-a u 21 ...\nNa aerodromu u Podgorici juče je priređena svečanost povodom sletanja dva nova višenamenska američka helikoptera „Bell 412 EPI” za Vojsku Crne Gore ( od tri, koliko ih je kupila Vlada te države). Ukupna vrednost sva tri helikoprera je 30 miliona eura, a kako je prilikom potpsivanja ugovora o njihovoj kupovini ...\nGeneralni sekretar NATO opet u Makedoniji\n7 septembra, 2018\tVesti\nGeneralni sekretar NATO-a Jens Stoltenberg doputovao je u dvodnevnu posetu Skopju, treću u prethodnih šest mesci. On se sastao sa najvišim predstavnicima makedonske vlasti i opozicije, a prisustvovao je i ceromoniji tokom koje je jedna ulica u Skopju nazvana po njegovom ocu Torvaldu zbog njegove velike pomoći posle zemljotresa koji ...\nNa teritoriji Raške i Kur]umlije u toku je vojna vežba u okviru koje učestvuju i helikopteri KFOR-a. Ministarstvo odbrane Srbije je povodom toga saopštilo da je to „planska, i unapred dogovorena zajednička aktivnost koja će trajati do 7. septembra. Ovo saopštenje je usledilo pošto je jedan dnevni list u svom ...\nPriča o Majklu Brasou, oficiru mornarice SAD koji promoviše upotrebu dronova na moru


BEČEJ: OLIMPIJSKI KARNEVAL - ZABAVA, DRUŽENJE I TAKMIČENJE\nNaš proslavljeni kajakaš, Bečejac, Marko Novaković, član Olimpijskog tima Srbije, u pratnji samba plesačica i kapuerista, posetiće u četvrtak 12. maja Bečej, gde će na centralnom gradskom trgu biti održan „Olimpijski karneval“ – prvi od ukupno devet, koliko će ih biti u gradovima Srbije.\nU četvrtak, 12. maja 2016, s početkom u 12 časova, na centralnom trgu u Bečeju održaće se “Olimpijski karneval”, u organizaciji Olimpijskog komiteta Srbije i Vojvođanske banke. “Olimpijskom karnevalu” prisustvovaće i naš proslavljeni kajakaš Marko Novaković, član Olimpijskog tima Srbije.\nUz zabavni program i druženje sa našim Olimpijcem, biće održano i takmičenje za osnovce iz Bečeja, koje će učenicima od I do IV razreda, dati priliku da se zajedno sa vršnjacima iz ostalih osam gradova, takmiče i pokušaju za svoju školu da osvoje nagradu u vrednosti od 100.000 dinara, koju dodeljuje Vojvođanska banka, zvanična banka Olimpijskog tima Srbije.\n„Olimpijski karneval” je manifestacija, čiji je cilj promocija Olimpijskog tima Srbije i priprema ispraćaja olimpijaca za put na Olimpijske igre u Rio de Žaneiru. Karnevalsku atmosferu, koja je simbol Rija – domaćina Olimpijade 2016, u gradove Srbije donose samba plesačice i kapoeristi iz Centra brazilske kulture. Pored Bečeja, „Olimpijski karneval” će posetiti još osam gradova Srbije – Zrenjanin, Apatin, Bačku Topolu, Šabac, Vranje, Ivanjicu, Pirot i Bajinu Baštu. Stanovnici ovih gradova, a posebno oni najmlađi, imaće priliku da se zabave i druže sa članovima Olimpijskog tima Srbije. Pored zabavnog i sportskog dela „Olimpijski karneval” za učenike osnovnih škola ima i takmičarski karakter, tako da će pobednička škola na nivou svih devet gradova, osvojiti nagradu u sportskoj opremi u vrednosti od 100.000 dinara koju daruje Vojvođanska banka, koja je zvanična banka olimpijskog tima Srbije već četvrti olimpijski ciklus za redom.


Preminuo Miroslav Lazanski - Glas Regije\nSrpski ambasador u Rusiji Miroslav Lazanski preminuo je danas u 71. godini. Lazanski je preminuo u 23 sata u svom domu u Beogradu, piše Sputnjik.\nLazanski je bio i dugogodišnji saradnik Sputnjika gde je bio autor emsije „Na nišanu Lazanskog“.\nIzveštavao iz Sirije, Somalije, sa Krima, takođe izveštavao o ratovima u Avganistanu, Čečeniji, Kongu, Iraku, Iranu, Libanu, Jemenu i Libiji…\nBio gost vojnih akademija Rusije, Japana, SAD, Australije, Italije, Velike Britanije, Nemačke, Rumunije… Imao je redovnu kolumnu u grčkom listu „Katimerini“, japanskom „Sekuritarian“ i „The Diamond weekly“.\nPrethodna Udarni vikend u Hrvatskoj, objavljen snimak kolone iz vazduha (VIDEO)\nSljedeća NOVI PODACI O PLATAMA U NJEMAČKOJ: Gdje su najveće, a gdje najmanje?


Kroz seriju od 6 javnih manifestacija u Srbiji, Švedskoj i Holandiji, međunarodni eksperti će predstaviti i raspravljati o zajedničkim evropskim aspektima Holokausta, istraživanjem, komemoraciji i edukaciji o Holokaustu, kao i o savremenim zajedničkim evropskim izazovima – netoleranciji, antisemitizmu, antiromizmu, ksenofobiji i dr.\nU okviru projekta biće realizovana baza podataka žrtava Holokausta stradalih u koncentracionom logoru Staro Sajmište u Beogradu, putujuća izložba, i set edukativnih materijala. Sve će to biti predstavljeno na javnim manifestacijama.\nBaza podataka će sadržati osnovne informacije o žrtvama, kao što su ime, prezime, ime oca, zanimanje itd, koje su ubijene u koncentracionom logoru Sajmište. Pored toga, baza podataka će sadržati i podatke koji se tiču predratnog života beogradskih Jevreja koji su ubijeni u koncentracionom logoru Sajmište. Baza će biti pretraživa i dostupna na internetu.\nIzložba se fokusira na oktobar 1941. Svakog dana u oktobru 1941. nacistička okupaciona vlast i njihovi pomagači vršili su masovna ubijanja na različitim lokacijama po okupiranoj Srbiji. Streljački vodovi ubili su hiljade civila: Srba, Jevreja i Roma. To je vodilo ka poslednjoj fazi Holokausta u Srbiji – sistematskom ubijanju preostalih Jevreja (žena i dece) zatvorenih u logoru Sajmište u Beogradu, koristeći ozloglašeni gasni kamion, takozvana dušegupka.\nSerija od 6 međunarodnih manifestacija održaće se u periodu od aprila 2016. do februara 2017. Pored prezentacije baze podataka, izložbe i edukativnog materijala, svaka manifestacija će se usredsrediti na dve glavne teme: jedna koja se odnosi na Holokaust u Srbiji, i druga koja tretira Holokaust u Srbiji u širem evropskim kontekstu, a o kojima će diskutovati domaći i međunarodni eksperti.\nPored toga, biće održane i radionice i predavanja koja se tiču nastave i podučavanja o Holokaustu, Holokausta kao zajedniškog evropskog iskustva, kao i aktuelnih evropskih izazova u suočavanju sa netolerancijom, antisemitizmom, antiromizmom i drugim temama.\nManifestacije će se održati u Beogradu, Kragujevcu, Nišu i Novom Sadu (Srbija), Amsterdamu (Holandija) i Stokholmu (Švedska). Projekat će biti prezentovan i u Bukureštu na plenumu Međunarodne alijanse za sećanje na Holokaust (IHRA).\nTrodnevna manifestacija u Beogradu biće održana 20-22. aprila 2016. godine\nEdukativni materijali sastojaće se od 5 knjižica sa priručnicima za nastavnike. Biće dostupni i na Internetu i u štampanoj formi, a fokusiraće se na mlade jevrejske žrtve, učenike beogradskih škola koji su ubijeni u koncentracionom logoru Sajmište 1942.\nKroz lične priče mladih žrtava, njihovih porodica i drugih ljudi u njihovom okruženju, edukativni materijal će predstaviti i predratni život Jevreja u Beogradu, Holokaust i njegove razarajuće posledice.\nEdukativni materijali će kombinovati jezik grafičke novele sa fotografijama, istorijskom dokumenatacijom, svedočenstvima i drugim materijalima.\nU završnoj fazi projekta, u februaru 2017, biće predstavljena publikacija – zbornik radova i članaka koje su predstavili međunarodni eksperti na 6 manifestacija, a koje je prikupio i obradio uređivački tim projekta, na čelu sa stručnjacima Odsjeka za kulturne studije Sveučilišta iz Rijeke.\nRezultati projekta, kao i prateće aktivnosti, programi i iveštaji sa međunarodnih manifestacija organizovanih u okviru projekta, biće predstavljeni široj javnosti na ovom veb sajtu. Tu će se takođe na kraju projekta nalaziti i pristup databazi žrtava Holokausta stradalih u koncentracionom logoru Sajmište, kao i edukativni materijali razvijeni tokom projekta.


Druga Parada ponosa u Tirani održat će se u junu - LGBTI.ba\nDruga Parada ponosa u Tirani održat će se u junu\nPINK Embassy / LGBT Pro, Kuća ljudskih prava u Albaniji i Open Mind Spectrum, grupe koje organiziraju Paradu ponosa u Tirani, složile su se 26. januara da će naredna Parada ponosa u ovom gradu biti održana 11. juna.\nTakođer je odlučeno da će 17. maja, na Međunarodni dan borbe protiv homofobije, transfobije i bifobije, organizirati različite događaje s ciljem podizanja svijesti građanstva, među njima “Sajam različitosti”, otvorena predavanja, izložbe, seminare…\nTirana Pride 2015 će biti dan solidarnosti sa lezbijkama, gejevima, biseksualnim, transrodnim i interseksualnim osobama koje se, zbog diskriminacije, suočavaju s brojnim poteškoćama u svojim životima. Dok je u posljednjih nekoliko godina Albanija napravila velike zakonske i društvene korake prema prihvatanju seksualne i rodne različitosti, niska vidljivost LGBT osoba ostaje prepreka ka njihovom prihvaćanju u albanskom društvu, ocjenjuju ove grupe.\n“Smatramo da povećana vidljivost LGBT ciljeva donosi snažniju demokratiju, poštovanje za dostojanstvo i ljudska prava, kao i društvenu emancipaciju. Vjerujemo da su sloboda izražavanja i okupljanja legitimno pravo svakog građana i svake građanke, i da negativni efekti liberalizacije i demokratije ne bi trebali služiti kao motivacija za napade na manjinu u ime kolektivne norme koja ne odražava društvenu stvarnost današnjice”, kažu grupe u svome saopćenju. “Parada ponosa nije samo pitanje ponosa. To je pitanje prava na slobodan život, na pobjedu nad osjećajima krivice, srama i pogrešne percepcije da kao LGBT osobe nismo vrijedni naših porodica, društva i života.”\nOrganizacioni tim Tirana Pridea 2015 poziva sve domaće, kao i međunarodne organizacije, institucije i aktiviste/kinje da im se pridruže i kažu “ne” diskriminaciji, isključenju i mržnji, i “da” ljubavi, poštovanju i dostojanstvu.\nIzvor i foto: Pink Embassy\nalbanija parada ponosa tirana\nMerlinka u Sarajevu: Na otvorenju se tražilo mjesto više\nIntervju: Vanja Lazić: Uvijek nam je drago kad je naša kino sala puna


Ovo su zanimanja koja se trenutno najviše traže u Nemačkoj - Šljaka Karijera\nadmin 16. maja 2019. 0\nIako se čini da ne poznaje granice, i nemačka privreda ponekad, istina vrlo retko, učini napredak nešto manjim korakom od očekivanog. To može da zaintrigira stručnu javnost u Nemačkoj i svetu, ali i da zamisli radnike iz drugih zemalja koji traže posao u Nemačkoj ili još procenjuju svoje šanse da nadju posao u Nemačkoj.\nBaš su prethodna dva kvartala bila taj trenutak lakog usporavanja privrednog rasta najjače evropske ekonomije. Podstakao je mnoge na analize i procene u kojoj meri to nagoveštava zaostajanje, usporavanje, ili je samo sticaj okolnosti. No, upravo objavljeni, najnoviji podaci mogu da pruže jasnu sliku o uspešnosti nemačke privrede, stanju na tržištu rada u Nemačkoj, odnosno očekivanjima i šansama stranih radnika u Nemačkoj.\nNemačka Savezna agencija za zapošljavanje objavila je najsvežiji podatak prema kojem je u prvom kvartalu 2019.godine u Nemačkoj bilo nepopunjeno oko 1.380.000 radnih mesta. U odnosu na prethodnu godinu to je za 200.000 nepopunjenih radnih mesta više.\n„Tržište rada je i dalje osetljivo. Privredni rast bi mogao oslabiti. Broj nepopunjenih radnih mesta je početkom godine opao, ali to je povezano sa sezonskim kretanjima. U poređenju sa prošlom godinom zabeležen je porast potražnje za radnicima“, kažu u Institutu za istraživanje tržišta rada (IAB), koje je povezano s Agencijom za zapošljavanje.\nNajtraženiji radnici u Nemačkoj\nU Saveznoj agenciji za zapošljavanje ističu da je i dalje najveća potražnja u Nemačkoj za kvalifikovanim radnicima srednjoškolskog obrazovanja. Najveća potražnja za radnicima je u sektoru uslužnih delatnosti, potom za radnicima u gradjevinarstvu i, već tradicionalno, za radnicima u zdravstvu.\nZanimljiv je odnos broja nezaposlenih radnika i nepopunjenih radnih mesta. U Nemačkoj na svakih 170 nezaposlenih radnika dolazi 100 nepopunjenih radnih mesta.\nU pogledu dostignutog nivoa obrazovanja, u Nemačkoj je ubedljivo najveća potražnja za radnicima sa srednjom stručnom spremom. No, nemačko tržište rada ima vrlo veliku tražnju i za inženjerima u oblasti hemije, mašinstva i gradjevinarstva. Čak i radnici bez kvalifikacija sada su traženiji nego ranije.\nIako se Nemačka ne smatra useljeničkom zemljom, u njoj živi gotovo 11.000.000 ljudi koji nemaju nemačko državljanstvo. Svake godine nemačko državljanstvo dobije 100.000 stranih radnika.\nDugo najavljivani novi zakon o useljavanju u Nemačku koji se nalazi u zakonodavnoj proceduri treba bitno da promeni i olakša dolazak radnika iz zemalja koje nisu članice Evropske unije. Prema njegovim odredbama, u Nemačku će moći da se dosele svi koji imaju ugovor o radu i stručnu kvalifikaciju za taj posao.


Forbs, poznat po svojoj "Svetskoj listi milijardera", prvi put je objavio listu najbogatijih ljudi, koji imaju imovinu u kriptovalutama.\nDok je sastavljanje liste milijardera relativno jasan zadatak, teže je izračunati tačnog broja najbogatijih kriptotajkuna na svetu, jer su kriptovalute po definiciji decentralizovane, te je platni sistem kriptovaluta izvan tradicionalnog globalnog finansijskog sistema.\nForbsova lista najbogatijih ljudi u kriptovalutama podeljena je u pet kategorija: idealisti, graditelji, oportunisti, igrači infrastrukture i osnivači investitora. Da bi se našao na Forbsovoj listi, neophodno je prikupiti preko 350 miliona dolara u digitalnim valutama.\nLista sadrži 19 osoba. Klikom na ime svakog od izlistanih bitkoin milionera, mogu se videti dodatni detalji iz biografije, kao što je, primera radi, uporedna analiza prosečne starosti najbogatijih kriptomilionera (42) i bogataša, koji su svoju imovinu stekli na tradicionalan način (67).\nMeđu onima, koji se nisu našli na Forbsovoj listi, a poseduju pozamašno bogatstvo u kriptovalutama su osnivač litecoina Čarli Li , bitkoin investitor Nik Szabo i mnogi drugi.


Devizne rezerve Srbije porasle na 13,6 mlrd evra u januaru\nTanjug 10. februara 2021. 11:31\nBEOGRAD – Bruto devizne rezerve Narodne banke Srbije iznosile su na kraju januara 13,60 milijardi evra, što je 111,3 miliona evra više u odnosu na decembar 2020. godine.\nDeviznim rezervama na ovom nivou obezbeđuje se pokrivenost novčane mase M1 od 135 odsto i više od šest meseci uvoza robe i usluga, što je dvostruko više od standarda kojim se utvrđuje adekvatan nivo pokrivenosti uvoza robe i usluga deviznim rezervama, saopšteno je iz NBS.\nNeto devizne rezerve (devizne rezerve umanjene za devizna sredstva banaka po osnovu obavezne rezerve i drugim osnovima) iznosile su na kraju januara 11,28 milijardi evra i veće su za 153,2 miliona evra u odnosu na kraj 2020.\nRast bruto deviznih rezervi iz decembra prošle godine nastavljen je u januaru 2021, čime je dodatno ojačana otpornost domaćeg finansijskog sistema na potrese iz međunarodnog okruženja, ističu iz NBS.\nPovećanje bruto deviznih rezervi u januaru, kako dodaju, rezultat je neto priliva u ukupnom iznosu od 41,7 miliona evra po osnovu efikasnog upravljanja deviznim rezervama i ostalim osnovima, te aktivnosti NBS na domaćem deviznom tržištu s kraja prošle godine i u januaru tekuće godine, pri čemu je ukupan pozitivan neto efekat svop i spot transakcija 13 miliona evra.\nCentralna banka precizira da su povećanju deviznih rezervi doprinele i donacije u iznosu od 36,3 miliona evra, i pozitivan neto tržišni efekat u vrednosti 64,5 miliona evra. Navedeni prilivi bili su više nego dovoljni da pokriju odlive iz deviznih rezervi usled uobičajenih aktivnosti banaka po osnovu devizne obavezne rezerve i po drugim osnovima (ukupno neto 44,2 miliona evra).\nObim realizovane trgovine devizama na međubankarskom deviznom tržištu iznosio je u januaru 576,9 miliona evra i bio je za 116,6 miliona evra manji nego u prethodnom mesecu.\nVrednost dinara prema evru je u januaru bila gotovo nepromenjena, a Narodna banka Srbije je na međubankarskom deviznom tržištu neto prodala 105 miliona evra radi održavanja relativne stabilnosti kursa dinara prema evru na domaćem deviznom tržištu, navodi se u saopštenju.


Zvezda posle velike borbe slavila u Kleku | OK Crvena Zvezda\nZvezda posle velike borbe slavila u Kleku\nOdbojkaši Crvene zvezde zabeležili su i treću pobedu u Superligi Srbije. Oni su u 3. kolu posle velike borbe, na gostovanju, savladali Klek Srbijašume sa 2:3, po setovima 29:27, 21:25, 20:25, 26:24, 6:15.\nIzabranici Dragana Kobiljskog su i u trećem periodu igre vodili veliku borbu sa Klekom. Bilo je nerešeno 10:10 kada je u igru umesto Nemanje Mašulovića ušao Vuk Milutinović. Domaći su poveli sa 14:11, kada je Kobiljski rešio da promeni korektora, u igru je ušao Aleksandar Gmitrović umesto Aleksandra Blagojevića. Sa pet poena u nizu Zvezda je preokrenula 16:18. Naši odbojkaši su postepeno povećavali prednost da bi blok Milutinovića doneo pet poena viška 18:23, što je ostala razlika i na kraju seta – 20:25.\nPeti i odlučujći set u potpunosti je pripao crveno-belima. Klek je držao priključak sve do rezultata 5:6, kada je Zvezda ušla u seriju. Naš tim je nanizao šest poena na servis Nikole Petrovića, a trener domaćih je tajm autima i izmenama pokušavao da prekine negativan ritam svoje ekipe. Uspeli su da osvoje poen, a Zvezda je do kraja bila ubitačna i Aleksandar Škrbić je stavio pečat na Zvezdinu pobedu – 6:15.\nNajefikasniji u timu Dragana kobiljskog bio je Dušan Stojsavljević sa 20 poena, a korektori Aleksandar Gmitrović i Aleksandar Blagojević su osvojili po 18 poena. Odličnu partiju imao je i kapiten crveno-belih Nikola Munćan koji je osvojio 17 poena, od čega 7 iz bloka.\nNaredne nedelje Crvenu zvezdu očekuju dueli sa Selver Talinom iz Estonije u 2. kolu Lige šampiona. Prvi meč je na programu u sredu 2. novembra u Estoniji, a revanš meč se igra u nedelju 6. novembra u Beogradu.


Gevin Vilijamson - Sputnjik Srbija\nAmbasada Rusije objasnila zašto London traži spoljne neprijatelje\nNeprestanim traganjem za spoljnim neprijateljem Velika Britanija pravda vojne troškove i pokušava da sačuva svoje mesto aktivnog učesnika u međunarodnim procesima, saopštila je u subotu Ambasada Rusije u Londonu.\nOdbrambeni resori Ukrajine i Velike Britanije u sredu su izdali zajedničko saopštenje u kojem su potvrdili da imaju nameru da blisko sarađuju, a Rusiju označili kao „direktnu pretnju“ evroatlantskoj bezbednosti.\nMoskva: Britanski političari zloupotrebljavaju tragediju u Ejmsberiju\nJačanje antiruskih tendencija u Londonu moglo bi negativno da utiče na saradnju Rusije i Velike Britanije u rešavanju međunarodnih problema, izjavila je u četvrtak portparolka Ministarstva inostranih poslova Rusije Marija Zaharova.\nPretnja iz Londona: Kako bi mogla da izgleda odmazda prema Republici Srpskoj\nBritanska reakcija na neslaganje Banjaluke sa slanjem dodatnog kontingenta britanskih vojnika u BiH pokazuje da politika Republike Srpske ima efekta, kao i da se ta politika ne slaže sa britanskim interesima.\nBritanci prave svoj dži-pi-es\nVelika Britanija bi mogla da razvije sopstveni dži-pi-es sistem do sredine iduće decenije, posle najava iz EU da postoji mogućnost da bude izbačena iz evropskog projekta Galileo, javljaju britanski mediji.\nBritanski vojnici u Bosni — protiv Rusa\nVelika Britanija šalje dodatni kontingent od 40 vojnika, koji će se pridružiti misiji EU i NATO u BiH s ciljem da spreči mešanje Rusije tokom predstojećih izbora, koji će u toj zemlji biti održani u oktobru, piše londonski „Tajms“, a prenosi Tanjug.


UOPS: Nužno je formirati krizni štab sastavljen od nekompromitovanih stručnjaka | 013 info\nUOPS: Nužno je formirati krizni štab sastavljen od nekompromitovanih stručnjaka\nFoNet\tSre, 18/11/2020 - 14:22\nDa bi stručni timovi za borbu protiv pandemije vratili poljuljano poverenje građana, nužno je ispuniti zahtev zdravstvenih radnika u organizaciji Ujedinjeni protiv kovida da se formira novi krizni štab, saopštila je Udružena opozicija Srbije (UOPS).\nTo prema, predlogu UOPS, podrazumeva "supstituciju svih aktivnosti koje nisu nužne", a koje omogućavaju rad u vanrednim okolnostima, i preciznu evidenciju obolelih u radnim kolektivima.\nDečji vrtići, smatra UOPS, trebalo bi da rade po istom principu.\nPrema predlogu UOPS, zaposleni u svim državnim institucijama trebalo bi da rade smenski i da ustanove u kojima borave starije i nemoćne osobe budu pod posebnom zaštitom i da se zabrani ulaz nezaposlenima u njih.\nSvim službenicima koji rade sa građanima, istakao je UOPS, potrebno je obezbediti zaštitu.\nUjedinjena opozicija Srbije pozvala je građane da zaštite svoje okruženje i članove svojih porodica tako što će dosledno preduzimati mere zaštite.\n"Bilo kakvo ograničenje kretanja ne sme da se zloupotrebljava politički ili na drugi način", zaključio je UOPS.


BIĆE SPREMAN ZA MUNDIJAL I "ORLOVE" Poznato kada će se Nejmar vratiti na teren\nNejmar, napadač Pari Sen Žermena, oporavlja se brže od planiranog, pa bi mogao da zaigra za "svece" do kraja ove sezone. Očekuje se da će mu doktori posle pregleda doneti lepe vesti i da će se ponovo naći na terenu.\nInformacije o oporavku najskuplje plaćenog fudbalera posebno mogu da raduju selektora Brazila Titea, čiji će Nejmar biti najveći adut na Mundijalu.\n"Nejmar je blizu da ponovo počne sa treninzima, ako je suditi po poslednjim testovima. Kada bude bio u stanju da igra, on će sigurno to tražiti. Možda se na terenu pojavi pre kraja sezone", rekao je trener PSŽ-a Unaj Emeri.\nBrazilac je povredio stopalo u februaru na meču protiv Marseja. Iako je bilo dileme da li će Nejmar igrati na SP, sada je jasno da ćemo sjajnog napadača gledati na Mundijalu.\nPodsetimo, Brazil će na Svetskom prvenstvu igrati u grupi E sa Srbijom, kao i sa Kostarikom i Švajcarskom.


Dženan - Srpskainfo\nMuriz Memić, otac smrtno stradalog Dženana Memića, rekao je nakon današnjeg suđenja da je najveći poraz jednog tužioca ne dokazati saobraćajnu nesreću i da će oni koji su krili njegovo ubistvo na kraju završiti u zatvoru.\nSupruge Ljube i Bekrije ODBILE DA SVJEDOČE: Odgođeno suđenje u slučaju SMRTI MLADIĆA DŽENANA\nU nastavku suđenja Ljubi i Bekriji Seferoviću, optuženima u slučaju “Dženan Memić”, danas su u Kantonalnom sudu u Sarajevu dva privilegovana svjedoka odbila svjedočiti.\nSastanak koji je trebao danas biti održan u Tužilaštvu BiH sa članovima porodice ubijenog mladića Dženana Memića otkazan je jer glavni tužilac Gordana Tadić nije u BiH.\nLAVOVSKI SE BORIO Dženanovo srce PRESTALO KUCATI dok se prikupljao novac za transplantaciju\nDvadesetosmogodišnji Dženan Mrkalić iz Visokog izgubio je životnu bitku uprkos naporima svih ljekara da ga spasu i namjeri građana BiH da prikupe novac kako bi išao na operaciju u Rusiju.\nHUMANOST NA ISPITU Dženanu iz Visokog potrebna POMOĆ DOBRIH LJUDI da se izliječi\nDženan Mrkalić rođen je 1992. godine, a od 2016. godine ima probleme sa srcem.\nPRAVO NA ŽIVOT Istinu i pravdu za Davida i Dženana zatražiće dijaspora koja živi u evropskim zemljama, SAD i Kanadi\nVeliki skup “Pravda za Davida i Dženana” 21. novembra biće održan širom Bosne i Hercegovine, ali glas za pravdu podići će i dijaspora koja živi u evropskim zemljama, SAD i Kanadi.


Bradić i Somaruga o unapređenju saradnje dve zemlje\nTanjug 14. januara 2020. 18:03\nBERN – Novopostavljeni ambasador Srbije u Švajcarskoj Goran Bradic urucio je danas akreditivna pisma predsednici Švajcarske Konfederacije Simoneti Somarugi, a u kraćem razgovoru nakon ceremonije obostrano je ocenjeno da su bilateralni odnosi dve zemlje tradicionalno dobri, kao i da postoji prostor za njihov dalji razvoj i inteziviranje.\nSomaruga je istakla da se poslednjih godina politicki i ekonomski odnosi dve zemlje krecu uzlaznom linijom.\nBradić je Somarugi preneo poziv predsednika Aleksandra Vucica da poseti Srbiju, na cemu je ona zahvalila.\nSomaruga se interesovala za prioritete u buducem radu ambasadora Bradica i Ambasade u Bernu, a Bradić je kao jedna od glavnih prioriteta pomenuo dalje intenziviranje politickih odnosa, razvoj ekonomske saradnje, privlacenje švajcarskih investicija u Srbiju, pospešivanje saradnje u oblasti ekologije, nauke, istraživanja i na drugim poljima.\nOn je takođe izrazio zahvalnost Švajcarskoj na dosadašnjoj finansijskoj podršci Srbiji u okviru švajcarske Strategije razvoja kroz sprovodenje projekata u razlicitim ekonomskim i socijalnim segmentima.\nSomaruga se interesovala i za stanje reformi i napredak Srbije u procesu evropskih integracija, kao i za trenutne situacije u vezi s migrantima, pri čemu je pohvalila dosadašnji partnerski odnos i dobru saradnju nadležnih institucija Srbije i Švajcarske u toj oblasti.


Rohani: SAD očekuje poraz zbog sankcija Iranu – Borba\nSjedinjene Američke Države (SAD) očekuje poraz u njihovoj namjeri da se ponovo uvedu sankcije Ujedinjenih nacija (UN) Iranu, kazao je iranski predsjednik Hasan Rohani, dok je Vašington objavio da su sve sankcije UN protiv Irana ponovo uvedene.\n„Amerika se približava sigurnom porazu u svom potezu sa sankcijama. Suočila se sa porazom i negativnim odgovorom međunarodne zajednice“, rekao je Rohani, prenosi Rojters.\nRohani je poručio da nikada neće popustiti pred američkim pritiskom, “a Iran će dati razarajući odgovor na američko nasilništvo“.\nTri evropske strane u nuklearnom sporazumu, Francuska, Britanija i Njemačka, saopštile su danas da bilo koja odluka ili radnja preduzeta radi ponovnog uvođenja sankcija UN „neće imati pravni efekat“, jer je Vašington koristio mehanizam dogovoren nuklearnim sporazumom iz 2015. godine između Irana i svjetskih sila, koje su SAD napustile 2018. godine.\nMeđutim, američki predsjednik Donald Tramp planira da izda izvršnu naredbu koja mu omogućava da nametne američke sankcije onome ko krši sankcije protiv Irana.\nIransko ministarstvo spoljnih poslova opisalo je napore Vašingtona kao uzaludne, navodeći da je „američki pristup glavna prijetnja međunarodnom miru i bezbjednosti i prijetnja bez presedana UN i Savjetu bezbjednosti“.\nTramp: Zaustavili smo masovna ubijanja između Kosova i Srbije, zaslužio sam Nobela


"Zatrovanih koverata" iz Srbije neće biti - Politika - Dnevni list Danas\nPočetna » Politika » „Zatrovanih koverata“ iz Srbije neće biti\nMogu li se na predstojećim kosovskim izborima ponoviti problemi sa brojanjem glasova\n„Zatrovanih koverata“ iz Srbije neće biti\nMiloš D. Miljković26.01.2021. 09:14\nKosovske vlasti neće dozvoliti da glasaju oni koji nemaju prebivalište na Kosovu – kaže za danas direktor Foruma za etničke odnose Dušan Janjić, upitan da li postoji mogućnost da se na predstojećim kosovskim izborima ponovi problem sa brojanjem glasova koji su stigli poštom i „zatrovanim kovertama“ iz Srbije, kao što se dogodilo posle izbora u oktobru 2019. godine.\nJanjić pre svega ukazuje da će predstojeće izbore organizovati kosovske vlasti, za razliku od prethodnih koje je organizovao OEBS. On zbog toga smatra da neće ni biti glasanja poštom, jer je to bio poseban aranžman u doba pomenute organizacije. Prema Janjićevom mišljenju, i ako bude bilo glasanja poštom, na taj način će glasati mnogo manji broj ljudi nego na prošlim izborima.\n– Utoliko je i manji rizik od ponavljanja. Treba pogledati izborni zakon, odnosno šta je odlučila Centralna izborna komisija. Vidim da se ovde ćuti i koliko ja znam, kosovske vlasti neće dozvoliti da glasaju oni koji nemaju prebivalište na Kosovu i ko nema kosovska dokumenta. Ranije su, po dogovoru sa OEBS-om glasali i oni koji imaju adrese na Kosovu, ali nemaju prebivališta. Tako da će biti smanjen broj takozvanih glasača Srpske liste, a onda i smanjen rizik od te vrste incidenata – navodi Janjić.\nPrema njegovom viđenju, i kosovska vlast koja je raspisala izbore i predsednik pokreta Samoopredeljenje Aljbin Kurti uvereni su da će relativno lako pobedi, zbog čega smatra da će se oni više orijentisati na međusobnu kontrolu.\nLazar Rakić, programski rukovodilac Centra za alternativno rešavanje sporova iz Kosovske Mitrovice, podseća da se na prethodnim izborima 2019. godine desila situacija sa navodnim otrovom u kovertama sa glasovima iz centralne Srbije, koji su na kraju odbačeni iz izbornog procesa. On ukazuje da ta situacija do danas nije dobila epilog i objašnjenje Specijalnog tužilaštva koje je čak pokrenulo istragu.\n– Ipak, ono čime je to tad rezultiralo jeste da je zbog odbacivanja tih glasova i izlaznost bila snižena, a snižena izlaznost je pomogla koaliciji NISMA-AKR Fatmira Ljimaja i Bedžeta Pacolija da pređe cenzus. Postoje sumnje da je upravo iz tog razloga ta afera i bila konstruisana – kaže Rakić.\nKada je reč o aktuelnom izbornom ciklusu, on ocenjuje da se očekuje dominantna pobeda Samoopredeljenja, koja preti da potisne ostale političke subjekte daleko iza sebe i učini Samoopredeljenje manje zavisnim od većih kompromisa sa ostalim strankama u kreiranju postizbornih koalicija.\n– U tom smislu, ne treba isključiti moguće izborne sabotaže prema Samoopredeljenju u izbornom procesu. Ipak, to bi sve bile spekulacije u ovom trenutku, tako da ostaje da se vidi na koji način će proces da se završi – zaključuje Rakić.\nRTK2 je sredinom januara objavila da će ljudi koji imaju pravo glasa na izborima na Kosovu, a žive van teritorije Kosova, moći će da glasaju poštom na prevremenim parlamentarnim izborima koji će biti održani 14. februara ove godine. Rok za prijavljivanje za glasanje poštom istekao je 21. januara. Podsetimo, 13. oktobra 2019. godine, zbog „mirisa koverti“ prekinut je proces verifikacije i brojanja glasova u Centru za brojanje glasova CIK u Prištini. Tada je navedeno da su to koverte koje su stigle iz Srbije i da su neki od članova komisije dobili alergiju na rukama i licu nakon što su „dodirivali koverte“.


Intelu najviša kazna za narušavanje konkurencije u EU - Akta.ba\nEuropski sud pravde 12. juna je potvrdio odluku Evropske komisije kojom je američki proizvođač procesora Intel kažnjen sa više od milijardu eura zbog narušavanja konkurencije\n13.06.2014. 09:33 / Izvor: EurActiv.rs\nEuropski sud pravde 12. juna je potvrdio odluku Evropske komisije kojom je američki proizvođač procesora Intel kažnjen sa više od milijardu eura zbog narušavanja konkurencije. Ovo je najviša kazna koju je Europska komisija ikada propisala pojedinačnoj kompaniji zbog narušavanja konkurencije. Konkretno, Intel je kažnjen zbog zloupotrebe dominantnog položaja na tržištu procesora i namjere da sa tržišta istisne jedinog ozbiljnog konkurenta Advansd Mikro Devises (AMD).\nKomisija je odluku donijela u maju 2009. godine, ali je Intel podnio žalbu.\nOptužbe Komisije se odnose na period od 2002. do 2007. godine.\nIntel je bio dominantan na tržištu sa udjelom od oko 70%, zbog čega je konkurentima bilo veoma teško da uđu na tržište i da se šire s obzirom na investicije koje su potrebne za istraživanje, razvoj, intelektualnu svojinu i proizvodne pogone. Intel je zato bio nezaobilazan jer klijenti, proizvođači kompjutera, nisu imali izbora nego da se procesorima djelom snabdijevaju od Intela, navodi se u odluci.\nU tako dominantnom položaju, Intel je odobravao popuste najznačajnijom proizvođačima – Del (Dell), Lenovo, HP i NEC - pod uslovom da isključivo, ili gotovo isključivo, od ove kompanije kupuju procesore x86 CPU.\n#narušavanje konkurencije u EU\n#Europski sud pravde\n#zloupotreba dominantnog položaja na tržištu\nAMD Sunnyvale SAD\nOne AMD Place P.O. Box 3453 94088-3453 Sunnyvale, CA


– U ovom slučaju ćemo zatražiti angažovanje ovlaštenih vještaka sa teritorije Evropske unije – rekli su u saopćenju.\n– OSA BiH se u svom radu strogo pridržava najviših standarda profesionalnosti i integriteta i zbog toga još jednom pozivamo nadležne institucije, isključujući Tužilaštvo BiH, da po hitnom postupku istraže ovo krivično djelo – saopćeno je iz OSA-e BiH.\nReakciju u vezi sa ovim audiosnimkom ekipa sa N1 je uputila Delegaciji Evropske unije u Bosni i Hercegovini čiji je glasnogovornik Ferdinand Koenig kazao kako je stav Delegacije EU u BiH da su “jačanje vladavine prava i borba protiv korupcije i dalje u samoj srži procesa evropskih integracija Bosne i Hercegovine”.\n– Nosioci javnih funkcija imaju odgovornost djelovati u interesu javnosti, te se stoga trebaju pridržavati najviših standarda profesionalnosti i integriteta. Činjenica da se ovaj razgovor dogodio nameće ozbiljna pitanja o profesionalnom integritetu. Bilo kakvi navodi o zloupotrebi ovlasti ili o drugim primjerima neprimjerenog ponašanja trebaju odmah biti istraženi od strane nadležnih tijela. Niko ne smije biti iznad zakona, bez obzira na poziciju koju obnaša – istakli su iz Delegacije EU u BiH.\nKomentar na ovu aferu ekipa sa N1 je dobila i od Misija OSCE-a u BiH odakle ističu da nisu u poziciji da utvrde autentičnost tog snimka. Ali, kako naglašavaju, kada snimci, koji uključuju najviše zvaničnike izvršnih, sigurnosnih ili pravosudnih tijela, procure u javnost pod nejasnim okolnostima, oni imaju tendenciju da nanesu ozbiljnu štetu već krhkom povjerenju javnosti u pravosuđe, kao i uopšte u javne institucije, u BiH.\n– Naravno, nadležna tijela vlasti moraju neodložno istražiti svaki navod o nedoličnom ponašanju. Misija OSCE-a u Bosni i Hercegovini je u više navrata upozorila da postoji znatan nedostatak povjerenja javnosti u vladavinu prava u BiH, što je rezultira široko rasprostranjenim skepticizmom javnosti. Za prevazilaženje izazova sa kojima se suočava bosanskohercegovačko pravosuđe potrebna je iskrena politička predanost, kao i održivi reformski napori. Članovi svih institucija i tijela vlasti moraju biti predvodnici ovih napora usmjerenih ka povećanju povjerenja javnosti i ka poboljšanju ukupne vjerodostojnosti pravosudnog sistema, tako što će se u potpunosti pridržavati najviših etičkih i profesionalnih standarda – rekli su za N1 iz Misije OSCE-a u BiH.


Navodimo neke od zanimljivih javnih nabavki.\nZa nabavku električne energije planirano je 5,8 miliona dinara (7 miliona sa PDV-om), a pokretanje postupka bilo je predviđeno za januar mesec. Procena vrednosti je izvršena na osnovu analize potrošnje električne energije u prethodne tri godine, računajući i procenu rasta cena na tržištu (5% godišnje).\nProcenjena vrednost nabavke administrativnog i kancelarijskog materijala je 3 miliona dinara (3,6 miliona sa PDV-om). Pokretanje postupka takođe je bilo planirano u januaru. Procena vrednosti je izvršena na osnovu analize potrošnje kancelarijskog materijala u prethodne tri godine i uvidom u aktuelne cene različitih ponuđača preko interneta, računajući i procenu porasta cena na tržištu (5% godišnje). Ove potrebe su iskazali svi načelnici odeljenja u Opštinskoj upravi.\nProcenjeno je da je za nabavku goriva (benzina i auto gasa) potrebno 1.966.666 dinara, a pokretanje javne nabavke planirano je za mart. Gorivo se nabavlja u cilju realizacije službenih putovanja, koja su neophodna za normalno poslovno funkcionisanje opštine, rad opštinskih inspekcija i drugih lica koja u opisu posla imaju izlazak na teren, navodi se u Planu javnih nabavki opštine.\nNabavka bezalkoholnih pića i drugih dobara za potrebe opštinske kantine trebalo bi da košta 1,6 miliona dinara (sa PDV-om 2 miliona). Pokretanje postupka takođe se očekuje u martu. „Proizvode je neophodno nabaviti radi usluživanja poslovnih saradnika tokom sastanaka. Zaposleni u Opštinskoj upravi imaju pravo da u pauzi piju kafu u opštinskoj kantini. Procena vrednosti je izvršena na osnovu analize potrošnje materijala za održavanje higijene u prethodne tri godine i uvidom u aktuelne cene različitih ponuđača preko interneta, računajući i procenu porasta cena na tržištu (5% godišnje)“, piše u Planu.\nU februaru se planira postupak nabavke pokrivke za fontane u centru grada (pokrivke bi trebalo da štite fontane od zimskih uslova) procenjene vrednosti 620.000 dinara. Uprkos tome što bi ugovor sa izabranim ponuđačem trebalo da bude zaključen u martu mesecu (kada, kalendarski, već stiže proleće) u Planu javnih nabavki piše: „U zimskom periodu je neophodno zaštititi novoizgrađene fontane na trgu oslobođenja u Bečeju“. Nabavka protivgradnih raketa za opremanje protivgradne službe procenjene vrednosti 825.000 dinara (sa PDV-om 990.000) bila je planirana u januaru.\nZa usluge čišćenja zgrade opštine trebalo bi obezbediti 3,7 miliona dinara (4,5 miliona sa PDV-om). Pokretanje postupka predviđena je u decembru. Nabavka usluge je neophodna radi održavanja svakodnevne higijene u poslovnim prostorijama opštine.\nNabavka usluga popravke i održavanje motornih vozila procenjena je na 1,25 miliona dinara, odnosno 1,5 milion dinara sa PDV-om. Pokretanje postupka bilo je predviđeno za februar, razlog nabavke je redovno održavanje voznog parka Opštinske uprave – 14 vozila.\nProcenjena vrednost prevoza je 4,16 miliona dinara a postupak javne nabavke trebalo je da bude započet u februaru.\nNabavka video nadzora na Trgu oslobođenja procenjene je vrednosti 1,9 miliona dinara (2,3 miliona sa PDV-om). Postupak treba da bude pokrenut u martu. Cilj postavljanja video nadzora je „povećanje bezbednosti i očuvanje rekonstruisanog trga, a neophodno je obaviti postavku video nadzora. Vrednost je dobijena na osnovu projektno-tehničke dokumentacije“.\nNabavka radova na opremanju geotermalne bušotine procenjena je na 17,9 miliona dinara (21,5 miliona sa PDV-om), a pokretanje postupka nabavke bila je planirana za februar. „Radi razvoja turizma i privlačenja potencijalnih investitora, neophodno je izvršiti završna ulaganja u bušotinu BčHT 3/09. Vrednost je dobijena na osnovu projektno-tehničke dokumentacije“, piše u Planu javnih nabavki.\nCena izgradnje rasvete na Petrovoselskom putu procenjena je na 4,1 milion dinara (5 miliona sa PDV-om), a postupak treba da bude pokrenut u martu.\nZa izgradnju autobuskih stajališta procenjena vrednost je 4,1 milion dinara (oko 5 miliona sa PDV-om). Pokretanje postupka bilo je planirano za februar. Navodi se da je novac dobijen od Pokrajinskog sekretarijata za energetiku, građevinarstvo i saobraćaj.\nI najzad, interesantna je nabavka radova na rušenju objekta Čarda – reč je o nekadašnjoj „Halasčardi“ na obali Tise – za 750.000 dinara, a postupak nabavke trebalo bi da bude pokrenut u aprilu mesecu.\nViše iz ove kategorije « Vesti iz policije: Osnov sumnje za ubistvo u pokušaju\tZimska služba u Bečeju: Čiste se samo prioritetne ulice »


BALINT PASTOR: VRATITI ZAKONODAVNE NADLEŽNOSTI VOJVODINI\nVojvodina jedna od retkih pokrajina u Evropi koja nema zakonodavnu nadležnost\nPoslanik Saveza vojvođanskih Mađara (SVM) u Skupštini Srbije Balint Pastor izjavio je da se njegova stranka zalaže da Vojvodini budu vraćene zakonodavne nadležnosti prilikom promene Ustava Srbije.\n“Mi se i dalje zalažemo i za vraćanje zakonodavne nadležnosti Vojvodini, jer je Vojvodina jedna od retkih pokrajina u Evropi koja nema zakonodavnu nadležnost”, rekao je Pastor za današnji novosadski Dnevnik.\nPrema njegovim rečima, u ovom trenutku je teško reći da li će doći do nekog konsenzusa u vezi sa ustavno-pravnim položajem Vojvodine.\n“Za sada je evidentno da postoji dosta širok krug onih koji misle da je potrebno redefinisati taj položaj, i to budi nadu da ćemo uspeti da dođemo do rešenja koje je održivije”, kazao je Pastor.\nDodao je da građani Srbije zaslužuju kvalitetniji ustav od aktuelnog, koji je, zbog činjenice da je donet “bez stručne i javne rasprave, preko noći i na brzinu”, nekonzistentan i pun jezičkih, pravnih i logičkih grešaka.\n“Ustav, dakle, treba temeljno pročešljati i zbog toga je dobro što je formiran Akcioni tim za reformu političkog sistema, koji će na raspolaganju imati dovoljno vremena da se iznađu nova, kvalitetna rešenja”, rekao je Balint Pastor.


pink.rs | Mali: Potvrda Eurostata da je srpska ekonomija najbolja u Evropi\nMinistar finansija Srbije Siniša Mali izjavio je danas da najnoviji podaci Eurostata, koji su danas objavljeni, nedvosmisleno potvrđuju da je ekonomska politika Srbije ispravna, jer ima najmanji pad BDP-a u Evropi u trećem kvartalu ove godine.\nU pisanoj izjavi dostavljenoj medijima, Mali je naveo da pad BDP-a Srbije u trećem kvartalu u odnosu na prošlu godinu iznosi -1,3 odsto, i to je, ističe, odličan rezultat, imajući u vidu da je pad u evrozoni -4,4 odsto.\nPojedinačno su, dodaje,sve druge zemlje u Evropi imale mnogo veći pad.\n"To zvanično potvrđuje Evropski zavod za statistiku u svom današnjem izveštaju. Naš rezultat je odličan i pokazuje koliko je naša ekonomija postala otporna, kao i da smo uspeli da nađemo pravu meru u ovim izazovnim vremenima. U potpunosti sam uveren da ćemo i na kraju ove godine biti najbolji", naveo je Mali.\nOcenjuje da Srbija uspeva da odoleva velikim ekonomskim posledicama krize, zbog čega je, dodaje, pored povećanja penzija i minimalne zarade od 1. januara, planirano i povećanje plata u javnom sektoru.\nZa zdravstvene radnike to će, ističe, biti povećanje od pet odsto, a za ostale zaposlene u javnom sektoru najpre povećanje od 3,5 odsto, a zatim od 1. aprila i njihove zarade ukupno će biti veće za pet odsto.\nKaže da će Nacrt Zakona o budžetu za 2021. godinu biti na sednici Vlade Srbije do kraja sledeće nedelje.\nOsim povećanja plata od 1. januara, ministar kaže da će medicinski radnici do kraja sledeće nedelje dobiti i jednokratnu pomoć od 10.000 dinara, a na inicijativu predsednika Aleksandra Vučića.\nZa to je, naglašava Mali, izdvojeno oko 12 miliona evra.\n"Pritom, naše javne finansije su i dalje stabilne i nećemo ugroziti makroekonomsku stabilnost", objasnio je Mali.\nMinistar je podsetio i na paket ekonomskih mera koji je sproveden, a koji je pomogao da se očuva srpska privreda, za šta je tokom ove godine izdvojeno ukupno oko 690 milijardi dinara, odnosno 12,5 procenata BDP-a.\nKonstatovao je da je upravo tim merama sprečen pad privredne aktivnosti, rast nezaposlenosti, da su očuvani proizvodni kapaciteti privrede, životni standard i obezbeđena likvidnost.\nMali je istakao da će biti nikad većih ulaganja u kapitalne projekte i ponovio da vlada ostaje posvećena projektu "Srbija 2025", koji treba da dovede do toga da za pet godina prosečna plata bude oko 900, a prosečna penzija veća od 430 evra.


Dačić: Uvođenje viza ponovo velika opasnost za Balkan\nPredsjednik Vlade Srbije Ivica Dačić izjavio je Srni da bi mogućnost suspenzije vizne liberalizacije mogla predstavljati "veliku opasnost" za zemlje zapadnog Balkana kada ta odluka EU stupi na snagu 9. januara, imajući u vidu da je bezvizni režim jedno od trenutno najvećih dostignuća koje imaju na evropskom putu.\nDačić je rekao da se Srbija realno suočava sa paradoksom da je uložila maksimum napora da formalno dobije pregovore o članstvu rješavajući najteža moguća pitanja – dijalog sa Prištinom i unutrašnjo-političke reforme, a da joj, sa druge strane, prijeti opasnost od suspenzije vizne liberalizacije zbog velikog broja ljudi iz Srbije koji traže azil u zemljama EU.\n"Ne možemo da primenjujemo represivne mere, ali svi moramo biti svesni realne opasnosti koja postoji. Preduzećemo sve što možemo, a naročito je važno da i zemlje EU preduzimaju mere kada je reč o skraćivanju rokova za rešavanje pitanja azila", rekao je Dačić u Budvi, gdje učestvuje na forumu "EU - zapadni Balkan".\nOn je istakao da značajan broj azilanata dolazi iz zemalja zapadnog Balkana, a u Njemačkoj je posebno veliki broj iz Srbije. Dačić smatra da lica iz Srbije azil traže iz ekonomskih razloga, a u najvećem broju slučajeva u pitanju su Romi i Albanci.\n"U nastavku zasedanja razgovaraće se o viznoj liberalizaciji. Postoji otežavajuća okolnost da je EU usvojila mogućnost suspenzije vizne liberalizacije u slučaju kada iz pojedine zemlje dođe do drastičnog povećanja ili ilegalnih emigranata ili takozvanih azilanata", rekao je Dačić.\nDačić, koji je i ministar unutrašnjih poslova Srbije, rekao je da će u prvoj polovini februara ekspertske misije Evropske komisije doći u Srbiju i analizirati stanje u oblasti pravde i unutrašnjih poslova.


Apel vojvođanskih NVO i opozicije na izborima za MZ: Glasajte za nestranačke kandidate - Politika - Dnevni list Danas\nPočetna » Politika » Apel vojvođanskih NVO i opozicije na izborima za MZ: Glasajte za nestranačke kandidate\nR. Balać - P. D.11.06.2021. 08:26\nVojvođanske NVO pozvale su Novosađane da glasaju za nezavisne i nestranačke kandidate na izborima za savete 42 mesne zajednice, koji se održavaju u nedelju, 13. juna.\nOvi izbori su građanski, a ne parlamentarni, i na njima ne bi trebalo da učestvuje nijedna partija, već građani kojima mesne zajednice pripadaju, što je u skladu sa zakonskim okvirom Republike Srbije, navodi se u saopštenju.\nIstovremeno Srpska napredna stranka je za ove izbore mobilisala svoje članove, građanima dele i letke na kojima piše za koje kandidate da birači glasaju, a to su članovi SNS.\nVojvođanske NVO ukazuju da članovi vladajuće partije poslednjih godina čine sve da te savete obesmisle, tako što odbijaju svaku autentičnu inicijativu koju predlažu građani.\nNa delu je potiskivanje građana iz institucija i ukidanje njihovih političkih prava.\nApel građanima potpisali su Grupa za konceptualne politike, Vojvođanski kulturni klub „Vasa Stajić“, Zelena mreža Vojvodine, Most solidarnosti, Savez antifašista Vojvodine, Vojvođanski građanski centar, Vojvođanska politikološka asocijacija, Centar za interkulturnu komunikaciju i Građanska akcija Pančevo.\nI Demokratska stranka je pozvala građane da glasaju za nezavisne kandidate i podvukla da ni na koji način ne učestvuje na tim izborima.\n„Mesne zajednice treba da služe građanima za artikulisanje njihovih interesa i potreba u lokalnoj sredini, a sada su pretvorene u ispostave SNS-a. Izbori koji se održavaju u nedelju mogu biti put kojim će građani preuzeti kontrolu nad onim što im u demokratskim društvima i pripada“, naveo je predsednik Gradskog odbora DS Veljko Krstonošić.\nAleksandar VučićIzboriIzbori za mesne zajedniceSNSSrpska napredna strankaVojvodinaNovi Sad


SAAF - Sportal\n19:34 - 31.05.2021\n20:36 - 22.04.2019\n22:03 - 29.06.2018\nPrva liga Srbije u američkom fudbalu ulazi u završnicu. Ovog vikenda na programu su dva polufinala: aktuelni šampioni Vajld Boarsi u Kragujevcu igraju protiv Blu Dragonsa, dok će u Beogradu SBB Vukovi biti domaćini inđijskoj ekipi Meridian Indians. Oba m\n21:11 - 25.06.2017\nPrvi put u istoriji ovdašnjeg američkog fudbala, ekipa beogradskih Vukova neće igrati u finalu državnog prvenstva. Za to su se pobrinule novosadske Vojvode, koje su u u polufinalu odigranom na terenu BASK-a u glavnom gradu Srbije savladale domaći "čopor"\nSrpska asocijacija američkog fudbala dobila je novog predsednika i novi Upravni odbor. Na mesto prvog čoveka jednoglasno je izabran Rade Rakočević, magistar ekonomskih nauka i član Upravnog odbora Srpske asocijacije menadžera, dugogodišnji zaljubljenik u\nBeogradski klub američkog fudbala "Plavi Zmajevi" u novu sezonu ući će pojačan igračem rođenim na Havajima. U pitanju je Moamoa Palepale, koji poput slavnog Troja Polamalua ima samoansko poreklo, igra na sličnoj poziciji, a i po bunoj kosi podseća na zva


Konkurs za izložbu Mozaik malog formata XIV – На вези\nFriday, July 19, 2019 – 23:30 to Saturday, September 28, 2019 – 23:45\nMozaik malog formata, prijavni formular\nKonkurs za izložbu Mozaik malog formata XIV, koja će biti održana od 8. do 18. oktobra u Maloj galeriji ULUPUDS-a u Beogradu, otvoren je za domaće i strane umetnike koji se bave mozaikom.\nPrema propozicijama, svaki autor može da učestvuje sa po jednim do dva rada u tehnici mozaika, koji su nastali u poslednjih godinu dana, ograničenog formata do 25×25 cm.\nZainteresovani treba da pošalju svoje prijave na adresu mozaik.malog.formata@gmail.com. Uz popunjenu prijavu (formular je u prilogu) treba poslati fotografiju rada u digitalnoj formi 300 dpi jpg, kao i biografiju, najkasnije do 28. septembra 2019. godine, kada će biti obavljeno žiriranje.\nPredaja radova je u 5. oktobra od 11 do 15 sati u Maloj galeriji ULUPUDS-a (Uzun Mirkova 12, Beograd).\nSvi izlagači participiraju 1.200 dinara u troškovima štampanja materijala i zakupa galerije. Participacija za učesnike iz inostranstva iznosi 15 evra.\nI ove godine će biti određen žiri koji će dodeliti nagradu za najuspešniji rad na izložbi, kao i za najuspešniji studentski rad.\nTokom trajanja izložbe biće organizovana radionica mozaika. Za učešće na radionici treba se najaviti ranije – broj mesta je ograničen.\nKontakt: Petar Vujošević – autor projekta, mozaik.malog.formata@gmail.com\n*Formular za prijavljivanje\n← Додик после састанка са Вучићем: Харадинајева оставка је нова фарса међународне заједнице\nKonkurs za nagradu za mladog evropskog umetnika →


Ekonomija Švedske izvukla je neočekivanu korist od odbijanja da uvede karantin i većine drugih ograničavajućih mjera, povezanih sa koronavirusom.\nTo je saopštio Si-En-Bi-Si i svjedoče podaci Evropske centralne banke (ECB).\nŠvedska vlada je od samog početka odbila da uvede oštre restriktivne mere. U zemlji nije bilo zabrane izlaska ljudi na ulicu, rada u javnim institucijama i odlaska u inostranstvo. To je dovelo do povećanja broja oboljelih u poređenju sa drugim zemljama regiona, međutim, vlasti su svoje postupke obrazložile željom da održi konkurentnost ekonomije, prenosi Sputnjik.\nDjelimično, akcije regulatora povezane su sa pokušajem slabljenja nacionalne valute i sprečavanjem njenog daljnjeg jačanja, nepovoljnog za švedske izvoznike. QE omogućava da se kamatne stope drže na niskom nivou i takođe smanjuje potrebu banaka i kompanija za nacionalnom valutom, što je čini manje atraktivnom za spoljne investitore.


In Store | Podrška | Marbo Product donira golove svim srednjim školama u Srbiji\nMarbo Product donira golove svim srednjim školama u Srbiji\nKompanija Marbo Product, koja posluje u okviru kompanije PepsiCo, u okviru društveno odgovorne kampanje „Otvori Chipsy, asistiraj za gol“, doniraće komplete golova za mali fudbal svim srednjim školama na teritoriji Srbije.\nDonacija se realizuje uz podršku Ministarstva prosvete, nauke i tehnološkog razvoja Republike Srbije i za cilj ima podsticanje fizičke aktivnosti kroz promociju sporta i rasta i razvoja dece i omladine na principima zdravih životnih stilova.\nGojaznost predstavlja veliki problem kod školske dece u Srbiji, s obzirom na to da čak 70% učenika nije fizički aktivno, dok svaki treći učenik ima problem sa gojaznošću, a svaki peti ima loše telesno držanje.\nDonacijom golova za mali fudbal svim srednjim školama na teritoriji Srbije želimo da pružimo podršku zdravlju i podstaknemo omladinu da kroz fizičku aktivnost uspostave zdrave navike. Društveno odgovorno poslovanje i briga o zajednici u kojoj poslujemo predstavlja deo PepsiCo poslovne filozofije, a borbu protiv gojaznosti među decom školskog uzrasta upravo vidimo kao najbolju investiciju u budućnost Srbije. Donacija koju realizujemo je još jedna u nizu aktivnosti koje sprovodimo kao deo podrške Nacionalnom programu za prevenciju gojaznosti kod dece i odraslih, izjavio je Nuno Pinto Leite generalni direktor kompanije PepsiCo za Zapadni Balkan.\nPodršku kampanji dale su i istaknute sportske ličnosti, među kojima je i Dušan Tadić, proslavljeni fudbaler i kapiten srpske fudbalske reprezentacije, kao i Aleksandar Stojanović, sportski novinar.\nPrvi potpredsednik Vlade Srbije i ministar prosvete, nauke i tehnološkog razvoja Branko Ružić zahvalio je kompaniji Marbo Product na pokazanoj društvenoj odgovornosti i ocenio da su golovi nešto što će srednjim školama biti izuzetno korisno.\nMinistarstvo prosvete, nauke i tehnološkog razvoja uvek je spremno da podrži ovakve projekte, koji pomažu da škole u Srbiji budu bolja mesta za učenje i odrastanje. Smatram da udruženim snagama možemo da postignemo mnogo više i zato se zahvaljujem kompaniji Marbo Product, koja će donirati komplete golova sa mrežom za mali fudbal svim srednjim školama u Srbiji. Naš zajednički cilj je da podstaknemo decu na fizičku aktivnost i bavljenje sportom, rekao je ministar Ružić.\nKampanja „Otvori Chipsy, asistiraj za gol“ svojevrstan je nastavak kampanje „Pokaži fudbalski strast“ u okviru koje je kompanija Marbo Product donirala setove lopti svim osnovnim školama Srbiji i regionu. Golovi će ovoga puta biti donirani svim srednjim školama u Crnoj Gori, Bosni i Hercegovini i Republici Srpskoj. Na taj način će srednjoškolci u Srbiji, ali i regionu, imati priliku da da se aktivno bave sportovima, uživaju u fizičkoj aktivnosti, ali i razvijaju timski duh i fer plej.\nFoto: Marbo Product


POLAKO se bliži trenutak kada će svi teniseri morati da se vakcinišu ako žele da igraju u Melburnu.\nVeliki broj njih krije zdravstveni karton, odnosno ne žele javno da kažu da li su primili vakcinu protiv korone, koja će biti obavezna za nastup na Australijan openu.\nJedan od njih je i Novak Đoković, koji u početku nije ni krio da ne želi da primi vakcinu, a onda je u jednom trenutku zaćutao na tu temu.\nGlavno pitanje svih teniskih pitanja je: "Da li će Srbin igrati u Australiji?", odnosno da li će primiti vakcinu, jer prema rečima Dena Endrjuza, premijera australijske države Viktorija čije je središte grad Melburn, nikome neće pomoći ni titule, samo vakcina.\nNovinari su pitali i Danila Medvedeva, najvećeg Novakovog rivala, o učešću u Melburnu, pokušavši da saznaju da li se Rus vakcinisao, ali ni i on nije hteo da otkrije zdravstveni karton.\n- To je moja lična stvar i ne želim da otkrivam te medicinske detalje. Ipak, spremam se da nastupim na Australijan openu, čak i ako to bude zahtevalo dvonedeljni karantin - istakao je Medvedev, koji je na poslednjem Australijan openu izgubio finale od Novaka Đokovića.


Policija hapsi učesnika protesta na mitingu u centru Moskve, čije održavanje vlasti nisu dozvolile, 27. jula 2019.\nRuska policija pretukla je neke ljude a uhapsile više od hiljadu građana koji su protestovali u Moskvi zbog sprečavanja opozicionih kandidata da učestvuju u lokalnim izborima ove jeseni. Policija je takođe upala u TV stanicu koja je uživo prenosila protest.\nPolicija se sukobila sa demonstrantima ispred gradske skupštine, a državne novinske agencije Tas i RIA-Novosti, pozivajući se na podatke policije, prenose da je tokom protesta, koji je trajao sedam sati, uhapšeno 1.074 osoba.\nDemonstranti, za koje policija navodi da ih je bilo oko tri i po hiljade, skandirali su slogane "Rusija će biti slobodna!" i "Koga bijete?"\nProšle nedelje oko 22.000 ljudi učestvovalo je na sličnom protestu u Moskvi.\nNekoliko opozicionih aktivista koji su želeli da učestvuju u izborima za gradske vlasti Moskve 8. septembra uhapšeno je u različitim delovima grada pre nego što je protest i počeo.\nOpozicioni lider Aleksej Navalni uhapšen je ranije ove nedelje, pošto je pozvao na održavanje protesta kako bi se izvršio pritisak na vlasti da dozvole opozicionim kandidatima učešće u lokalnim izborima u Moskvi 8. septembra.\nNekoliko drugih opozicionih lidera je uhapšeno pre protesta u subotu, među kojima su Ilja Jašin, Dmitrij Gudkov i Ivan Ždanov.\nPolicija je upala u video studio Navalnog, gde je preko YouTube-a prenošen protest i uhapsila Vladimira Milonova, programskog direktora.\nPolicija je takođe pretražila prostorije internet TV stanice Dožd, koja je takođe pokrivala protest, a glavna urednica Aleksandra Perepepelova pozvana je na saslušanje.\nRuski izborni zvaničnici zabranili su nekim kandidatima da učestvuju u izborima, navodno zato što nisu imali dovoljno potpisa na svojim zahtevima za nominaciju.\nGradsku skupštinu Moskve, koja ima 45 mesta, kontroliše provladina stranka Jedinstvena Rusija. Na izborima 8. septembra biraće se svi članovi skupštine.\nProtesti i hapšenja su se dogodili dok u Rusiji opada životni standard, kao i rejting popularnosti predsednika Vladimira Putina.\nLider ruske opozicije uhapšen na protestu protiv Putina\nIzbori u Rusiji: Očekivana pobeda Vladimira Putina\nNavalni poziva na proteste širom Rusije\nNavalni za bojkot izbora zbog zabrane kandidature\nEU i Vašington osudili hapšenje Navalnog, Kremlj tvrdi: "dvostruki aršini"\nDemonstracije širom Rusije\nNavalni pušten iz zatvora


MOTOR blog » Novi hečbek otvara naredno poglavlje u priči o Cruze uspehu Novi hečbek otvara naredno poglavlje u priči o Cruze uspehu – MOTOR blog\nNovi hečbek otvara naredno poglavlje u priči o Cruze uspehu\nPriča o modelu Chevrolet Cruze ide ka kulminaciji, a poslednje poglavlje najavljuje lansiranje novog kompakt modela sa 5 vrata, što je još jedan dokaz Chevrolet-ove namere da pruži vrednost za novac u svim glavnim segmentma u Evropi.\nIzložbena verzija Chevrolet kompaktnog automobila će po prvi put biti predstavljena na Salonu automobila u Parizu, 30. septembra. To će biti jedna od četiri Chevrolet premijere na sajmu.\nUvođenjem novog Cruze hečbek modela kupci imaju u ponudi alternativu po pitanju izgleda u odnosu na tradicionalnu limuzinu, a Chevrolet ponovo podiže lestvicu vozilom koje donosi nove nivoe vrednosti u odnosu na bolje utvrđenu konkurenciju.\nKako kaže Vejn Brenon, predsednik i generalni direktor kompanije Chevrolet Europe, potencijal za izlaženje u susret zahtevima kupaca je veliki. „Cruze se pretvara u pravu priču o uspehu. Prodajemo ga u 70 zemalja širom sveta, a nedavno je prestigao Aveo kao naš najprodavaniji putnički automobil u svetu.\n“Hečbek modeli igraju bitnu ulogu na mnogim tržištima. Ukupan segment kompakt vozila u Evropi je zastupljen sa 4,8 miliona vozila, što je više od četvrtine ukupnog tržišta, od čega hečbek vozila predstavljaju oko 65% tog obima. Zato očekujemo povećan obim prodaje u velikom broju regiona, čime šaljemo signal da je Chevrolet danas ozbiljan igrač u glavnom segmentu u Evropi.”\nOd njegovog lansiranja na tržište u proleće 2009. godine, Cruze sedan je toplo primljen na tržištima širom sveta, i pozdravljen kao značajan korak u razvoju brenda, a kupci su bili privučeni njegovim kupe stilom, kvalitetom izrade, dobijenih 5 zvezdica na NCAP testu i dinamikom vožnje. Takođe je izabran za najbolji automobil 2010. godine od strane žirija koji se sastojao od vodećih novinara u auto-svetu u srednjoj i istočnoj Evropi.\nChevrolet Cruze je automobil koji posebno odgovara ukusu evropskih vozača. To je činjenica do koje se došlo na osnovu uspešne prodaje na mnogim tržištima. Do sada, u 2010. godini, Cruze vodi na listama prodaje kompaktnih modela na mnogim značajnijim evropskim tržištima uključujući i Dansku, Nemačku, Švajcarsku, Italiju, Španiju, Portugal i Veliku Britaniju, gde je nadmašio predviđen obim prodaje.\nRast prodaje Cruze modela van Evrope je isto tako očigledan. Samo u Kini Chevrolet je prodao skoro 90.000 Cruze vozila od početka godine, dok se limuzina takođe dobro prodaje u Rusiji, delovima Južne Amerike, kao i u Indiji i ostalim tržištima u razvoju.\nSa atraktivnom čistom krovnom kupe linijom i kratkim ispustima spreda i pozadi, novi Cruze kompakt ima isti dinamičan ’stav’ kao i sedan izvedba, te će biti odmah prepoznat. Primećuju se i prednosti ’osećaja’ zategnutosti karoserije na putu, nastalog upotrebom novog integralnog sistema rama karoserije (BFI sistem), sistema koji je finom nadogradnjom dodat komponentama šasije. BFI sistem donosi visok nivo stabilnosti i čvrstine.\nPrtljažni kapacitet modela Cruze hečbek je oko 400 litara, a poseduje i zadnja sedišta sa mogućnošću preklapanja u odnosu 60:40.\nChevrolet učešće u WTCC šampionatu sa modelom Cruze takođe daje dobre rezultate. Četiri trke do kraja sezone, ovaj model trenutno vodi na listi vozača i na listi timova, a u isto vreme uz odličan efekat, prikazuje dinamičke kvalitete automobila.\nNovi Chevrolet Cruze kompakt sa petoro vrata će se naći u prodaji širom Evrope sredinom 2011. godine, a cene će biti objavljene nešto pre datuma lansiranja na tržište.\nNovi hečbek otvara naredno poglavlje u priči o Cruze uspehu was last modified: September 28th, 2010 by Goran Aničić\nChevroletChevrolet CruzeCruzehecbeknovi chevrolet cruze hecbeknovi chevrolet cruze hecbek cenaWTCC\nKia sve više ide prema zelenim tehnologijama


HUMANITARNA AUKCIJA: PRODAJNA IZLOŽBA SLIKA ZA OBNOVU BISTE UROŠA PREDIĆA | ZR KLIK\nU Malom salonu Kulturnog centra, zrenjaninski Rotari klub u saradnji sa Kulturnim centrom Zrenjanina organizuje prodajnu izložbu slika koje su nastale na humanitarnoj slikarskoj koloniji organizovanoj 14. septembra ove godine. Svečano otvaranje postavke koju će činiti četrnaest radova, zakazano je za četvrtak, 21. novembar u 19h, a poslednjeg izlagačkog dana (29. 11.) u 18 časova biće održana i aukcija. Prodajom slika prikupiće se novac za obnovu biste Uroša Predića u zrenjaninskoj Aleji velikana.\nDevet akademskih slikara, čiji će se radovi naći na aukciji: Hajnalka Đokić, Olja Ludoški, Aleksandra Ilić, Nadica Simjanovski, Marina Bojanić, Jelena Bursać, Jelena Gojsović, Tijana Munćan i Duško Kirćanski, ove godine stvarali su svoja dela u neobičnom ambijentu, i, kako kažu, bio je to poseban izazov.\nOvog puta, prostor za održavanje slikarske kolonije obezbedio je past prezident RC Zrenjanin, Fjodor Ćirić, u svom prodajnom salonu automobila, Opel Ćirkom DOO.